Model Terkenal Bella Hadid Demo Free Palestine Selepas Majlis Tag Heuer

Free Palestine! Sewaktu Presiden Amerika Syarikat (US) Donald Trump mengumumkan pengiktirafan Baitulmaqdis sebagai ibu negara Israel, ramai orang membantah sekeras-kerasnya dengan kritikan tegas dan demostrasi.

Trump menyatakan Israel negara berdaulat dan ada hak untuk menentukan ibu negaranya sendiri, sedangkan masyarakat antarabangsa tahu Israel telah merampas Palestin dan mendudukinya secara haram sejak 1948.

Lantaran tindakan Trump itu menyebabkan ‘gelombang’ anti keputusan tersebut terbentuk di meja mesyuarat pihak berkuasa, jalanan dan media sosial.

Antaranya ialah model terkenal Bella Hadid yang merupakan anak kacukan Belanda dan Palestine di mana ayahnya seorang pelarian yang telah menjadi hartawan melalui syarikat pembinaan.

Bella Hadid telah memuat naik post ini buat 16.1 juta pengikutnya di Instagram. Ia turut menarik perhatian media massa kerana ketegasannya bersuara dalam isu Palestine.

💔I've been waiting to put this into perfect words but I realized there is no perfect way to speak of something so unjust. A very very sad day.Watching the news and seeing the pain of the Palestinian people makes me cry for the many many generations of Palestine. Seeing the sadness of my father, cousins, and Palestinian family that are feeling for our Palestinian ancestors makes this even harder to write. Jerusalem is home of all religions. For this to happen, I feel, makes us take 5 steps back making it harder to live in a world of peace. The TREATMENT of the Palestinian people is unfair, one-sided and should not be tolerated. I stand with Palestine. There is no hate against anyone… There are no sides… All religions living side by side.. Now it is Just one man..it has always been a factor of trying to bring peace… Where is the hope..?

A post shared by 🦋 (@bellahadid) on Dec 7, 2017 at 7:55am PST

I’ve been waiting to put this into perfect words but I realized there is no perfect way to speak of something so unjust. A very very sad day.Watching the news and seeing the pain of the Palestinian people makes me cry for the many many generations of Palestine.

Tidak terhenti di situ, Bella telah menyertai satu demonstrasi, Free Palestine di London depan kedutaan US selepas menghadiri majlis pembukaan kedai baru Tag Heuer. Dia datang sejurus selepas majlis tersebut dengan bergaun merah dan jaket labuh putih.

#BellaHadid at a 'Free Palestine' protest in London today.

A post shared by Hadid News (@hadidnews) on Dec 8, 2017 at 8:32pm PST

Sebelum ini Bella juga lantang menentang tindakan Trump ke atas soal imigresen dan secara terbuka menyatakan dia bangga dirinya seorang Muslim. Keberanian Bella ini tidak pelik kerana ayahnya turut melakukan perkara yang sama.

The Saddest day of my life as an American Palastinian.. and to all the Palastinian’s that have endured the Israeli occupation of our fathers and great grandfathers Land. Now Mr president Trump with a simple signature gave with no return Our beloved holy land Jerusalem to the Israelis as their capital … this is not a real estate deal .. what’s worse that all the Arab leaders sold us out .. no shame no heart no soul Disgusting of their behavior. Palestine land for the Palastinian.

A post shared by Mohamedhadid (@mohamedhadid) on Dec 6, 2017 at 10:25am PST

How do you share for a Piece of the🍕pizza ? when the whole pizza was already eaten .. and a reminder. In 1930. There was only 23,000 Palastnian Jews, and lived in peace with Christin and Moslem Palestinians …

A post shared by Mohamedhadid (@mohamedhadid) on Dec 11, 2017 at 10:15am PST


Model TV Vision S Series Muncul Sebagai Produk Terbaru Dalam Ekosistem IoT HUAWEI

Bersempena dengan pengumuman strategi Seamless AI Life dan 1+8+N, HUAWEI sedia melancarkan produk inovatif terbaru mereka iaitu HUAWEI Vision S Series. Dilengkapi dengan teknologi terbaru beserta AI, TV terbaru keluaran HUAWEI ini sedia menawarkan lebih banyak fungsi buat para pengguna.

Menerusi HUAWEI Vision S Series, pengguna berpeluang membuat panggilan video bersama keluarga serta rakan-rakan dengan mudah. Menariknya, model ini turut menyokong paparan Full HD 1080p buat panggilan video menerusi aplikasi HUAWEI MeeTime.

Pengalaman menonton TV menerusi HUAWEI Vision S Series pastinya sangat berbeza berbanding TV biasa melihatkan penawaran model ini yang dilengkapi refresh rate 120Hz untuk paparan 4K beserta empat quad speaker 10W.

Dilengkapi dengan Intelligent Bandwidth Adjustment, pengguna pastinya tidak lagi mengalami masalah melibatkan lagging sebagainya sewaktu menjalankan panggilan video khususnya sewaktu perjumpaan berkumpulan bersama rakan kerja.

Nak tahu apa yang membuatkan HUAWEI Vision S Series lebih fun? Menerusi skrin besar yang ditawarkan, anda berpeluang mendapatkan gambar keluarga anda dengan lebih mudah menerusi penawaran camera 13-megapixel Magnetic Camera.

HUAWEI dilaporkan bakal melancarkan HUAWEI Vision S Series tidak lama lagi. Menariknya, HUAWEI turut sedia menawarkan hadiah menarik buat para pembeli dengan model TV penuh fungsi ini.

Ketahui lebih lanjut mengenai HUAWEI MatePad 10.4 yang bakal dilancarkan 20 Mac ini.

Tawarkan Lebih Banyak Perubahan, HUAWEI MatePad 10.4 Bakal Dilancarkan 20 Mac Ini

HUAWEI Mate 40 Pro, Peranti Serba Lengkap Tanpa Servis Daripada Google


Tonton Ulasan Bryan Bagi Model Vans x A Tribe Called

Berdasarkan episod terbaru di dalam segmen “We Don’t Have a Name For This Show Yet” (WDHANFTSY), Bryan pada kali ini bakal membuat ulasan kasut Vans x A Tribe Called.

Beliau juga menerangkan beberapa fakta tentang kasut ini dan kumpulan hip hop yang popular 80 an iaitu A Tribe Called. Vans mengeluarkan lima pasang tapi malangnya yang memasuki pasaran Malaysia hanya tiga pasang sahaja. Kasut sudah dijual pada minggu lepas dan dikatakan habis dijual. Tonton video ini untuk mengetahui adakah model ini berbaloi atau tidak untuk dimiliki.


Model YEEZY BOOST 350 V2 Manakah Yang Paling ‘Rare’ Setakat Ini?

Yeezy Mafia semalam berkongsi di laman Instagram mereka susunan kasut YEEZY BOOST 350 V2 daripada yang paling limited sehinggalah yang paling mass produced.

Kasut YEEZY BOOST 350 V2 ini sudah dihasilkan dalam pelbagai warna dan carta ini sedikit sebanyak memberi gambaran model yang mana mempunyai nilai yang paling tinggi.

YEEZY BOOST 350 V2 RARITY CHART UPDATE 🔮

A post shared by Yeezy Mafia (@yeezymafia) on Nov 27, 2017 at 10:04am PST

Berdasarkan carta ini, warna ‘Frozen Yellow’ yang dikeluarkan awal bulan ini merupakan yang paling limited sementara ‘Beluga 2.0’ yang dijual hujung minggu lalu adalah yang paling banyak dihasilkan. Apabila banyak dihasilkan, harga untuk ‘Beluga 2.0’ ini pastinya tidak boleh pergi terlalu tinggi dan semestinya ramai reseller yang bersedih dengan berita ini.

Patutlah ramai betul orang sanggup berbaris untuk membeli kasut YEEZY BOOST 350 V2 ‘Frozen Yellow’ ini. Sampai hampir pecah pintu masuk KLCC tempoh hari. Harga untuk warna ‘Frozen Yellow’ pasti akan meningkat naik selepas ini.


‘Moden Slavery’ Di Malaysia, Majikan Lapor Pekerja Asing Ke Jabatan Imigresen Untuk Elak Bayar Gaji

Baru-baru ini tular di media sosial apabila sebuah video berdurasi 11 saat yang dimuat naik oleh Bernama TV menunjukkan barisan panjang pekerja asing yang ditahan di salah sebuah tapak pembinaan oleh Jabatan Imigrisen kerana masuk ke negara Malaysia tanpa laluan yang sah.

“Jabatan Imigresen Malaysia menahan sejumlah pendatang tanpa izin yang bekerja di tapak binaan kondominium terletak di Jalan Persiaran Pertahanan, Kampung Wirajaya, Setapak,” kata ciapan yang dimuat naik oleh Bernama TV di laman Twitter milik mereka.

Jabatan Imigresen Malaysia menahan sejumlah pendatang tanpa izin yang bekerja di tapak binaan kondominium terletak di Jalan Persiaran Pertahanan, Kampung Wirajaya, Setapak.

Video: Afiff Adnan pic.twitter.com/5wFWFzT9Tj

— BERNAMA TV 🇲🇾 (@BernamaTV) April 7, 2021

Namun berita penangkapan ini jelas tidak disenangi segelintir rakyat Malaysia apabila mereka menyatakan bahawa ini jelas melanggar hak pekerja asing terbabit yang hadir ke negara ini untuk mencari rezeki tetapi telah digunakan secara kejam oleh majikan yang mengambil mereka.

Sebahagian daripada rakyat Malaysia di Twitter berspekulasi bahawa ini adalah sebahagian daripada taktik kotor majikan atau bos-bos besar untuk lari daripada membayar upah pekerja asing terbabit setelah projek siap dibina. Manakala sebahagian pula mempersoal kenapa tiada penangkapan dilakukan ke atas jerung-jerung besar yang menggunakan khidmat pekerja asing terbabit.

rich people teach me that if you dont want to pay the people qho work for you, just call the police and let them handle. the key is, you need to be rich, T20 to be specific https://t.co/7xHPBYXdQY

— taeyong's fish (@najaemacorn) April 8, 2021

Salah seorang netizen di laman Twitter dengan perasaan marah menyatakan bahawa, “Taktik mereka ini ulanglah sampai abang jamil mampus. Deme penat kerja kome senang-senang lapor, habis madu sepah dibuang. Aniaya orang, harap hidup mereka tak aman.”

Manakala seorang lagi netizen menyuarakan rasa kesian terhadap pekerja asing yang digunakan tersebut, “Kesian. Dipergunakan begitu. Dibayar rendah, risiko tinggi, merantau jauh dan kebanyakannya bekerja demi keluarga. Apabila ditangkap, muka mereka sahaja yang ditunjuk, sepatutnya muka-muka majikan mereka yang dipampang besar untuk semua.”

Dianggap sebagai ‘moden slavery’, bagi para aktivis, taktik majikan menggunakan Jabatan Imigresen untuk melepaskan diri daripada membayar gaji pekerja asing bukanlah sesuatu yang baru. Tambah mereka lagi, cara ini sudah lama dilakukan bagi mengurangkan kos perniagaan.

Abdul Aziz Ismail, salah seorang anggota Majlis Anti Pemerdagangan Manusia Selangor memberitahu Free Malaysia Today bahawa cara ini sudah diguna pakai sejak tahun 1990-an lagi dan dia secara peribadi telah terlibat dengan beberapa kes yang sama pada pertengahan tahun 2000-an.

Dia menambah bahawa kes ini banyak berlaku di sektor pembinaan dan perladangan. Dengan syarikat kebanyakannya akan mengulang taktik ini dengan menggantikan kuota mereka. Setelah sekumpulan pekerja asing yang masuk tanpa izin ditangkap, majikan akan menghubungi ejen pekerja untuk menggantikan mereka yang telah ditangkap.

Dia turut menyatakan bahawa kes-kes ini berlaku disebabkan wujud rasuah di antara mereka yang terlibat dalam pemberian pas kerja dan ejen pekerja.

Manakala Glorene Das, pengarah eksekutif kumpulan hak Tenaganita menyatakan kepada Free Malaysia Today bahawa mereka telah menangani sejumlah kes serupa di mana kebanyakannya melibatkan sektor pembinaan. Pekerja asing ini akan ditangkap dan dihantar pulang seperti penjenayah serta tidak pernah dibayar.

Baginya, kejadian ini berlaku disebabkan pekerja asing ini mudah percaya dengan janj-janji yang telah diberikan oleh majikan. Mereka dijanjikan dengan gaji yang lumayan setelah projek berjaya diselesaikan dan dibayar dengan jumlah yang kecil pada peringkat awal untuk memuaskan hati pekerja asing terbabit.

Dari segi penyelesaian, Das melihat bahawa perlunya rombakan secara besar-besaran dalam sistem pengambilan pekerja asing. Selain itu, dia juga menuntut agar hukuman yang setimpal perlu dijatuhkan kepada majikan, pelabur dan agensi pekerjaan kerana melakukan hal yang tidak bermoral ini.

Untuk rekod, Menteri Dalam Negeri, Hamzah Zainudin memberitahu wartawan bahawa kementeriannya sedang meneliti tuduhan tersebut, dengan beberapa perniagaan dituduh melaporkan pekerja mereka kepada pihak berkuasa untuk mengelak daripada dibayar gaji.

Dokumentari ini papar realiti sebenar pekerja warga asing di syarikat Top Glove Malaysia. Klik pautan di bawah untuk membaca.

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia

Bagaikan ‘Tin Sardin’, Pekerja Asing Ini Dihimpit Dalam Sebuah Kontena Yang Berbau Hancing

Kuala Lumpur Diiktiraf Bandar Ke-6 Terbaik Di Dunia Untuk Pekerja Asing


Modenas Sedia Lancar Beberapa Model Kawasaki Pada Tahun Ini

Berita baik buat peminat motosikal Kawasaki, Enjin Nasional Sdn Bhd (Modenas) dilaporkan sedia untuk membawa beberapa model Kawasaki untuk pasaran Malaysia melalui pemasangan oleh Modenas.

Pemasangan oleh Modenas selaku syarikat tempatan ini sekaligus memberi bayangan model-model keluaran Kawasaki selepas ini mungkin ditawarkan dengan harga yang lebih rendah berbanding sebelum ini.

Menurut Ketua Pegawai Eksekutif Modenas, Roslan Roskan, meskipun model-model Kawasaki ini dipasang oleh Modenas, kualiti pemasangan tetap dijaga dengan rapi melalui seliaan oleh pihak Kawasaki Heavy Industries (KHI).

Setakat ini, pihak Modenas belum mengumumkan model Kawasaki manakah yang bakal dipasang di Malaysia. Walau bagaimanapun, Roslan Roskan turut menyatakan model Ninja dan Versys antara yang berada dalam senarai.

Buat anda yang bercita-cita untuk mendapatkan motosikal keluaran Kawasaki, mungkin penantian untuk mendapatkannya melalui model yang dipasang Modenas dengan harga yang lebih rendah adalah berbaloi.

Kawasaki pada tahun lalu telah memperkenalkan Z400 SE ABS dengan harga RM28,755. Turut dikongsikan, kemalangan yang berlaku disebabkan ‘geng kereta mahal’ berlumba di jalanan.

Kawasaki Perkenalkan Z400 SE ABS Dengan Harga RM28,755

Netizen Bengang ‘Geng Kereta Mahal’ Sebabkan Kemalangan Kerana Berlumba


Modern Hotel Di Georgetown Ini Tular Kerana Rekaannya Yang Klasik Dan ‘Stylish’

Sebut tentang makanan pasti anda sudah terbayang Pulau Pinang kerana Pulau Pinang memang terkenal dengan ‘syurga’ makanan. Ramai orang menjadikan Pulau Pinang sebagai destinasi pelancongan.

Selain destinasi dan bajet, penginapan adalah satu perkara yang sering buat ramai orang pening kepala. Jika anda ingin berkunjung ke Pulau Pinang kelak, anda bolehlah pertimbangkan untuk menginap di Modern Hotel yang terletak di Georgetown.

Difahamkan, hotel ini baru sahaja dibaik pulih dan diberikan nafas baharu. Masih lagi mengekalkan struktur bangunan yang asal dan mengetengahkan ciri-ciri klasik dan dalam kelasnya tersendiri serta boleh dikatakan cantik.

Dapat dilihat warna yang dipilih adalah putih, hitam dan kelabu dan pastinya kombinasi ini menonjolkan setiap ruang dalam hotel ini. Malah, disebabkan hotel ini berada dalam bangunan warisan, maka tingkap dan beberapa ciri masih dikekalkan.

Pastinya penginapan di sini akan memberikan satu pengalaman yang berbeza buat anda di luar sana kerana anda bukan sahaj dapat tempat penginapan yang cantik dan selesa tetap dapat juga melihat keunikan ciri-ciri rekaan zaman dahulu.

Cantik bukan? Jika anda berminat untuk menginap di hotel ini, anda boleh membuat tempahan di Facebook Modern Hotel atau hubungi pihak hotel di talian 04-2189918.

Adakah anda tahu cara untuk tempah bilik dengan harga yang murah? Apa kata klik pautan di bawah untuk ketahui lebih lanjut.

Ini Tip & Trik Tempah Hotel Dengan Harga ‘Murah’ Anda Perlu Tahu

2 Cara Mudah Kesan ‘Hidden Camera’ Di Tempat Penginapan Anda

8 Sebab Kenapa George Town, Pulau Pinang Bandar Tempatan Paling Best


Modus Operandi Baharu, Lelaki Lekat Paku Pada Selipar Untuk Pancitkan Tayar Kereta

Meskipun insiden ini berlaku di negara jiran, ia boleh dijadikan panduan buat kita terhadap modus operandi terbaru penjenayah dalam melakukan sesuatu yang tidak diingini di atas jalan raya.

Satu video kini sedang tular di Indonesia berkenaan seorang penunggang motosikal meletakkan paku pada seliparnya dan dilihat lelaki itu seperti sengaja memberhentikan motornya di sebelah kenderaan pacuan empat roda itu dengan begitu rapat.

Hati2 dan Waspada Jika Ban Mobil tiba2 Bocor!!

Aksi seorang Pria memakai Ranjau paku dari sandal terekam kamera mencoba merusak Ban Mobil , saat terjadi kerusakan pada ban dan mobil berhenti si pelaku langsung melakukan niat jahatnya pic.twitter.com/djWtVYJzLM

— Miss Tweet (@Heraloebss) June 22, 2023

Dengan berbuat sedemikian, tayar kereta akan terkena pada paku tersebut lalu akan pancit tanpa disedari. Difahamkan paku yang dipilih juga adalah khas yang mana mampu memberi kerosakan pada tayar jenis tubeless yang ada pada kereta mewah.

Lebih teruk lagi, mangsa yang memberhentikan kereta di tepi jalan pula didakwa akan dirompak barang berharga seperti barang kemas dan wang. Kelakuan penjenayah itu berjaya dirakam oleh seorang pengguna jalan raya di sana lalu dikongsikan menerusi platform Twitter.

Biarpun waktu dan lokasi masih belum dikenalpasti, menurut sumber di Twitter, ada kemungkinan ia mungkin satu taktik untuk pelaku melakukan satu perkara yang tidak elok. Perkara ini membuatkan ramai netizen jadi gerun dan sentiasa berhati-hati ketika di jalan raya.

Susulan tular video ini, ada di kalangan netizen memohon agar pihak berkuasa negara tersebut melakukan siasatan terhadap isu itu.


Mogok Doktor Malaysia Bermula, Ini 6 Tuntutan ‘Jika Tidak Mahu Sistem Kesihatan Malaysia Lumpuh’

Mogok Doktor Malaysia meminta mereka yang menyokong perjuangan mereka untuk menukar gambar profil media sosial mereka sebagai tanda sokongan kepada pergerakan ini. Mogok yang dilancarkan selama tiga hari bermula hari ini menyambung perjuangan daripada kumpulan doktor yang berbeza pada 2 tahun yang lalu.

“Untuk menyokong pergerakan kami, tukar gambar profil anda kepada hitam atau monokrom. Bagi doktor bukan kontrak, sila pergi bekerja dengan memakai pakaian hitam,” kata pergerakan itu dalam catatan media sosial pada Ahad.

masa menunggu di hospital dijangka lebih lama selama 3 hari bermula hari ini.

hanya Doktor Kontrak sahaja yg memahami apa yg mereka dah lalui selama ini.

semoga anda beroleh apa yg anda perjuangkan. pic.twitter.com/2oQ4nJTJeA

Beberapa minggu ini, khabar akhir bahawa akan berlangsung mogok doktor kontrak pada 3 hingga 5 April ini dan laman Instagram DoctorsMalaysia menggesa doktor kontrak seluruh negara tampil menyertai mogok berkenaan atau meletak jawatan secara beramai-ramai.

Seorang jurucakap kumpulan itu yang mahu dikenali sebagai Dr Jamal memberi amaran bahawa, “sistem penjagaan kesihatan awam mungkin runtuh bermula hari ini dan seterusnya menggalakkan lebih ramai pegawai perubatan meletakkan jawatan daripada Kementerian Kesihatan,” lapor The Star.

Beliau berkata, bahagian yang paling teruk terjejas ialah jabatan kecemasan, bilik buruh, jabatan pesakit luar dan klinik kesihatan yang mempunyai bilangan pegawai perubatan kontrak yang tinggi.

Kumpulan doktor kontrak yang bertindak menjalanlan mogok ini telah membuat enam tuntutan kepada kerajaan melalui Kementerian Kesihatan.

Menerusi hantaran di Instagram oleh kumpulan ini, antara tuntutan yang akan dibuat adalah menyerapkan semua pegawai perubatan kontrak ke dalam jawatan tetap tanpa sebarang syarat atau temuduga.

A post shared by Mogok Doktor Malaysia (@mogokdoktormsia)

Menurutnya, gaji pokok serta kadar ‘on call’ pakar dengan pegawai perubatan juga perlu dinaikkan iaitu RM40 dan RM100 untuk satu jam.

Kumpulan ini juga berharap waktu bekerja dan ‘on call’ dapat dikurangkan, tidak melebihi enam kali sebulan dan waktu bekerja sekurang-kurangnya 60 jam seminggu.

Tambah Mogok Doktor Malaysia, pihaknya turut menuntut supaya kerajaan meluluskan penempatan semula ke wilayah asal selepas dua tahun berkhidmat di Sabah, Sarawak dan Labuan tanpa syarat.

Tiada perbezaan sebenarnya, ia masih menuntut hak yang sama. Cuma bezanya dijalankan dengan cara yang berbeza oleh kumpulan yang berbeza.

Pada tahun 2021, kempen yang sama turut dijalankan dan ia dipanggil Code Black. Ia merupakan bantahan terhadap apa yang dilihat sebagai sistem kontrak yang tidak adil. Kempen itu pula hanya digerakkan melalui media sosial semata-mata dan tidak melibatkan sebarang demonstrasi.

Kempen Code Black MMA Schomos berlangsung dari 1 Julai hingga 12 Julai 2021 dan memuncak dengan “Black Monday” pada 12 Julai 2021 di mana kumpulan itu meminta penyokong menukar gambar profil peribadi, logo syarikat atau institusi mereka kepada hitam atau monokrom untuk 12 hari pertama kempen. Doktor juga disuruh bekerja seperti biasa dengan memakai pakaian hitam.

Satu lagi kumpulan dikenali sebagai Hartal Doktor Kontrak mengadakan ‘walkout’ di seluruh negara pada 26 Julai tahun yang sama.


Mohamed Salah Diangkat Sebagai Hero Selepas Tembak Mati Tiga Tentera Israel

Israel telah memulangkan jenazah pegawai polis Mesir yang bernama Mohamed Salah Ibrahim yang menembak mati tiga tentera Zionis berhampiran sempadan antara kedua-dua negara pada Sabtu lalu, lapor i24 News.

Tentera Mesir berkata Salah telah menyeberang ke Israel sambil mengejar penyeludup dadah, yang membawa kepada tembak-menembak dengan tentera Israel.

Tetapi bagi pemimpin Zionis mereka menganggap bahawa tindakan Salah itu adalah serangan pengganas dan menuntut siasatan bersama yang menyeluruh.

Seorang saudara dan sekutu Salah memberitahu BBC bahawa sepanjang mengenali Salah, dia bukan seorang ekstremis, apalagi pengganas.

Menurut tentera Israel, dua askar Israel—Staf Sarjan Uri Iluz (20) dan Sarjan Lia Ben-Nun (19)—yang ditempatkan di lokasi terpencil di sepanjang sempadan ditembak mati pagi Sabtu. Mayat mereka ditemui selepas pegawai kanan tidak dapat menghubungi mereka melalui panggilan radio, lapor The Times of Israel.

Selepas operasi mencari, penyerang telah dikepung dan berbalas tembakan berlaku. Askar ketiga, Staf Sarjan Ohad Dahan, 20, meninggal dunia bersama penyerang, yang menurut tentera Israel adalah anggota polis Mesir.

Perdana Menteri Israel Benjamin Netanyahu memberitahu mesyuarat kabinet pada hari Ahad, “Israel menyampaikan mesej yang jelas kepada kerajaan Mesir. Kami berharap siasatan bersama akan lengkap dan teliti.”

“Kami akan mengemas kini prosedur dan kaedah operasi dan langkah untuk memastikan penyeludupan [dadah] pada tahap minimum dan memastikan serangan pengganas tragis seperti ini tidak berulang lagi,” katanya.


8 Perkara Tentang Jack Ma Pengasas Ali Baba Yang Boleh Diteladani

Nota Editor : Kisah Jack Ma ini asalnya adalah dari akaun Facebook Faizul Ridzuan, seorang pelabur hartanah yang berjaya. Semoga perkongsian ini memberi inspirasi kepada anda untuk terus fokus dan berusaha menggapai impian.

“Orang gila” Jack Ma – Kalau dia pun boleh berjaya, apa alasan kita?

Hari Isnin ni mesti ramai yang rasa menyampah nak pegi kerja, so saya nak kongsikan kisah Jack Ma dan ulasan saya sendiri mengenai hidup beliau. Sebab bagi saya banyak sangat teladan yang boleh kita ambil dari kisah beliau, dalam hidup dan dalam bisnes :

1. Hidup susah. Lahir dalam zaman komunis dan keluarga miskin. Takde duit atau network.

2. Sanggup kerja tanpa gaji untuk belajar ilmu. Sebab beliau nak belajar bahasa English waktu remaja, beliau sanggup bangun jam 5 pagi, duduk depan hotel untuk beri tour percuma asalkan beliau dapat belajar bahasa English.

3. Tak pandai belajar. Gagal 2 kali dalam peperiksaan nak masuk kolej, hanya lulus selepas percubaan ke-3 untuk jadi guru.

4. Takde orang nak ambil bekerja. Beliau pergi banyak temuduga (lebih 30) selepas tamat pengajian, tapi kena reject banyak kali. Nak jadi polis, mereka cakap beliau tak layak.

Paling sedih bila KFC nak buka di China dan mereka buat temuduga walk-in/terbuka. 24 orang turun ke temuduga tersebut, 23 orang dapat kerja di KFC, kecuali Jack Ma. KFC pun tak mahu ambil beliau sebagai pekerja.

5. Gagal berniaga. Pernah gagal dalam dua kali perniagaan lain sebelum AliBaba.

6. Tiada pengalaman. Tanpa sebarang pengalaman atau pendidikan akdemik dalam bidang komputer dan perisian. Beliau buka syarikat AliBaba pada 1998, dan syarikat ini rugi selama 3 tahun tanpa sebarang keuntungan.

7. Tetap yakin diri. Beliau kemudian cipta program untuk proses bayaran bernama AliPay, dan banyak kawan dan pelanggan Jack yang komen : “Ini idea paling bangang dalam semua idea kau”.

Hari ini, Alipay ada 800 juta pengguna. Kalau beliau dengar pendapat klien atau rakan beliau, pasti dah berkubur program AliPay.

8. Fokus. Niat beliau membuka Alibaba adalah untuk meboleh peniaga SME di China menjual barangan mereka di platform global. Sehingga hari ini fokus beliau masih sama.

Hari ini, beliau orang yang paling kaya di China, dengan nilai USD20 Bilion. IPO Alibaba merupakan IPO terbesar di dunia, dibuka di New York Stock Exchange (NYSE). Platform Alibaba digunakan oleh lebih seratus juta orang setiap hari.

Kalau kita tengok peniaga di keliling kita ramai yang takde fokus. Kejap jual seminar, esok jual cincin, lusa jual baju, lepas tu jual produk pelansingan / kecantikan. Gebang lebih. Semua nak buat tapi akhirnya semuanya jadi average atau biasa.

Majoriti peniaga tiada fokus untuk jadi world-class sebelum melangkah ke produk lain. Tutup kedai/biz selepas 1 tahun. Baru gagal sedikit, terus putus asa dan kata perniagaan tak bagus atau tak sesuai. Walhal, realitinya kita tak pernah fokus kepada perniagaan dan paling penting, pelanggan.

Saya jauh ketinggalan dari saudara Jack Ma. Tak berjaya pun lagi, tapi saya pun nak kongsikan kisah sendiri sebab baru-baru ada orang cakap saya ni hebat.

Terus terang, saya ni orang biasa, tak pandai mana pun dan dah banyak kali gagal. Cuma jarang nak cerita kisah kegagalan sebab tak guna pun cerita. Tapi saya kongsikan supaya nak rakan-rakan tahu saya ni orang biasa.

Waktu di UM, saya minta belajar sebagai jurutera selepas matrikulasi, dan permintaan tak lulus sebab result matrikulasi teruk. Dia kena reject kerja KFC, saya nasib baik dapat kerja A&W waktu umur 15 tahun. (Hehehe kalau A&W reject saya mungkin saya dah jadi billionaire hari ni)

Saya pernah gagal 3 perniagaan, rugi beratus ribu jugak. Kena tipu banyak kali. Kena tikam belakang dah biasa sampai dah imun.

Saya pernah kerja tanpa gaji basic sebab nak belajar ilmu pemasaran. Saya pernah PILIH ambil gaji RM600 semata-mata untuk belajar ilmu bahasa program, walaupun ada dapat offer kerja gaji RM1,500 waktu yang sama.

Jadi saya boleh faham mentality Jack Ma dan kenapa beliau sanggup bagi tour percuma kepada pelancong semata-mata nak belajar Bahasa Inggeris:

Lagi banyak ILMU = Lagi banyak potensi untuk buat DUIT. Kalau kita tak pandai dan tak mahu mencari ilmu, memang la susah nak ubah nasib.

Hari ini, saya tengok ramai sangat orang yang suka beri alasan kenapa mereka tak berjaya. Setiap hari komplen di FB yang semuanya salah kerajaan, cukai, ibubapa, menteri, niat dengki orang dan macam-macam alasan.

Kalau nak ubah nasib, kena berhenti bagi alasan, dan kena mula berikhtiar/berusaha.

Jack Ma yang kena reject untuk kerja di KFC pun boleh berjaya jadi orang terkaya di China, dan boleh listkan syarikat beliau di Amerika walaupun beliau bukan orang Amerika dan majoriti bisnes beliau di China.

Bila difikirkan memang tak masuk akal, tapi rezeki Allah S.W.T memang akan bagi kat orang yang berusaha kan?

Jadi, apa lagi alasan kita nak bagi untuk tak berusaha?

BACA: Rahsia Membina Kekayaan Di Zaman Ekonomi Meleset

BACA juga: 13 Tahun Berniaga Di Jalan TAR, Ini Keuntungan Yang Dibuat Oleh Wanita Dari Seberang

LIKE dan FOLLOW Vocket di Facebook serta Instagram


Mohamed Salah Tidak Akan Tinggal Puasa Menjelang Perlawanan Akhir UCL

Walaupun bakal menghadapi perlawanan akhir yang penting, penyerang prolifik Liverpool Mohamed Salah telah membuat pengakuan tidak akan sekali-kali meninggalkan puasa Ramadan.

Salah, yang sentiasa mengutamakan tanggungjawabnya sebagai seorang Muslim, menimbulkan kegusaran ramai peminat kelab itu kerana beliau akan berpuasa selama 18 jam pada pentas final Liga Juara-Juara Eropah, hujung minggu ini.

A post shared by  Mohamed Salah (@mosalah) on May 14, 2018 at 11:42am PDT

Menurut laporan portal berita Arab Saudi, Salah memaklumkan soal berpuasa tidak sepatutnya menjadi isu kerana jelas, Beliau beragama Islam.”Kejayaan saya hari ini datang dari Allah. Saya akan terbabit dalam banyak perlawanan penting pada bulan Ramadan ini, termasuk Piala Dunia, tetapi saya berniat mahu menghabiskan puasa 30 hari tanpa meninggalkannya,” kata Salah yang diambil di laman portal Yenisafak.com.

Selain Salah, Sadio Mane dan Emre Can yang juga pemain beragama Islam yang bermain dalam pasukan Liverpool. Liverpool akan berdepan dengan kelab gergasi dari Sepanyol, Real Madrid dalam perlawanan akhir Liga Juara-juara pada jam 2.45 pagi Ahad ini (waktu Malaysia).


Mohammed Bin Salman Dituduh ‘Ejen’ Yahudi Selepas Benarkan Arak Dan Wayang Di Arab Saudi

Putera Mahkota Arab Saudi, Mohammed bin Salman (MBS) dihujani dengan kritikan selepas membenarkan pengambilan minuman beralkohol dan panggung wayang di negara itu. Selain itu, dia juga dianggap sebagai orang yang berbangsa yahudi yang mahu menjatuhkan agama Islam.

Dakwaan keras ini dibuat oleh Presiden Persatuan Imam Seluruh India, Maulana Sajid Rashidi. “Saya tidak akan takut untuk mengatakan bahawa MBS boleh jadi anak kepada ibu bapa Yahudi. Orang Yahudi mempunyai misi untuk merosakkan Islam. Mereka bekerja untuk menyemai perpecahan sesama Islam dan menimbulkan perpecahan sesama kita. Jadi, saya tidak hairan jika MBS mempunyai keturunan Yahudi,” kata Rashidi.

Dakwaan itu timbul semasa interaksi Rashidi dengan wartawan Pakistan; Arzoo Kazmi, yang videonya telah dimuat naik di saluran YouTube. Semasa perbualan, yang menyentuh perbincangan mengenai Muslim di India dan Pakistan, Rashidi berkata bahawa Putera Mahkota Saudi cuba menjauhkan umat Islam daripada kepercayaan mereka.

Ketika disoal bagaimana dengan agenda reformasi yang dibawa oleh MBS dengan perpecahan terhadap Islam, Rashidi menyatakan bahawa membuka kedai arak, bar dan kasino tidak boleh dipanggil reformasi di bawah Islam. Tambahnya, membenarkan pengambilan arak dan judi adalah dilarang sama sekali oleh Islam dan dianggap haram.

“Saya tidak mahu ambil pusing tentang perkara ini. Apa yang disebut pembaharuan yang dibawa oleh Mohammed bin Salman adalah tidak sesuai dengan Islam. Dia harus mengambil sehelai daun dari kitab nenek moyangnya, bagaimana mereka menjaga maruah kerajaan dan menjaga kehormatan Islam,” katanya.

Cubaan Mohamed Bin Salman mahu bawa Arab Saudi ke arah lebih terbuka dan liberal. Untuk bacaan lanjut, klik pautan di bawah.

Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion

Pertama Kali Dalam Sejarah, Pesawat Israel Berjaya Mendarat Di Tanah Arab Saudi


Mohammed Bin Salman Mahu Ubah Padang Pasir Jadi Kawasan Bersalji

Arab Saudi akan membina pusat sukan musim sejuk dengan kawasan permainan yang besar di tengah padang pasir.

Seperti yang dilaporkan Daily Star Selasa, pembinaan projek mega bernama Trojena telah bermula dan dijangka menjadi venue Sukan Musim Sejuk Asia 2029.

Lokasi unik resort ini dijangka menyaingi beberapa destinasi ski paling popular di dunia.

Trojena akan dibina sejauh 48 kilometer di kawasan pergunungan Sarawat, di pantai timur Laut Merah di mana suhu persekitarannya kira-kira 10 darjah Celsius lebih rendah daripada tempat lain di Arab Saudi.

Pada musim sejuk, suhu di kawasan itu akan turun di bawah paras beku dan menyaksikan penampilan salji, berbeza dengan kawasan lain di seluruh Arab Saudi.

Sebuah tasik buatan manusia juga akan dibina di antara cerun kawasan ski, tetapi terdapat kebimbangan dalam kalangan pengkritik tentang keupayaan untuk mengekalkan salji yang mencukupi di kawasan tersebut.

Pusat sukan itu adalah sebahagian daripada projek pembangunan bandar pintar sepanjang 177 kilometer yang dipanggil NEOM. Projek mega itu akan menyaksikan pembinaan sebuah bandar pencakar langit.

Bandar bangunan pencakar langit yang menelan belanja £400 bilion itu dijangka dapat menampung lima juta penduduk. Ia dianggarkan lebih tinggi daripada Bangunan Empire State dan lebih besar daripada kawasan negeri Massachusetts.

Ia adalah cetusan idea Putera Mahkota Arab Saudi, Putera Mohammed bin Salman.

Pada Oktober tahun lalu, kumpulan Greenpeace telah menyelar rancangan Arab Saudi untuk membina resort musim sejuk.

Amaran itu datang beberapa hari selepas kerajaan padang pasir itu memenangi bidaan untuk menjadi tuan rumah Sukan Musim Sejuk Asia 2029.

Pihak berkuasa Saudi mendakwa bahawa pusat peranginan Trojena baharu di barat laut negara itu akan beroperasi pada “infrastruktur mampan” dengan tenaga boleh diperbaharui.

Tetapi kumpulan Greenpeace telah mempersoalkan bagaimana kesan kepada alam sekitar.

“Anda sedang mengubah ekosistem semula jadi yang boleh memberi kesan,” kata Ahmed El Droubi, pengurus kempen serantau untuk Greenpeace.

“Saya tidak tahu sama ada kita mempunyai kapasiti untuk meramalkan dan memodelkan kesan sedemikian, dan ia adalah satu perkara yang sangat berbahaya untuk dilakukan, untuk mengubah ekosistem secara besar-besaran dengan cara ini.”


Mohammed Bin Salman Tak Pandang Israel Sebagai Musuh, Tetapi ‘Rakan’ Yang Berpotensi

Putera Mahkota Mohammed bin Salman (MBS) berkata Arab Saudi tidak melihat Israel sebagai musuh, tetapi sebagai sekutu yang berpotensi. Menurutnya, negara majoriti Yahudi itu boleh menjadi sekutu sekiranya konflik dengan Palestin diselesaikan.

“Bagi kami, kami berharap konflik antara Israel dan Palestin dapat diselesaikan,” kata bakal raja Arab Saudi kepada The Atlantic. “Kami tidak melihat Israel sebagai musuh, kami melihat mereka sebagai sekutu yang berpotensi, dengan banyak kepentingan yang boleh kami kejar bersama. Tetapi kami perlu menyelesaikan beberapa isu sebelum kami sampai ke sana,” katanya

Emiriah Arab Bersatu (UAE) menjadi negara Teluk pertama yang menormalkan hubungan dengan Israel di bawah perjanjian normalisasi yang diusahakan oleh AS, “Deal Abraham” pada 2020. Ia diikuti oleh jirannya di Teluk, Bahrain.

Selain membincangkan Israel, putera Raja Salman bin Abdulaziz al-Saud juga membincangkan tentang Iran. Menurutnya, Kerajaan Arab Saudi dan Iran adalah jiran yang tidak boleh melepaskan diri antara satu sama lain. Penyelesaian kepada masalah kedua-dua negara, katanya, adalah dengan menyelesaikannya dengan bersama.

“[Iran dan Arab Saudi] adalah jiran. Jiran selamanya. Kita tidak boleh menyingkirkan mereka, dan mereka tidak boleh menyingkirkan kita. Jadi adalah lebih baik untuk kita berdua menyelesaikannya dan mencari jalan di mana kita boleh hidup bersama,” kata Putera Mohammed.

Cubaan Mohammed Bin Salman untuk bawa Arab Saudi ke arah lebih terbuka dan liberal. Rujuk pautan di bawah untuk membaca.

Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Jutawan Paksa Anak Perempuan Berumur 11 Tahun Kahwini Putera Saudi, Mohamed Bin Salman

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion


Budak 17 Tahun Ini Nafi Buat $72 Juta Daripada Perdagangan Saham. Ianya Hanya Cerita Rekaan

Bagi orang awam kisah seorang pelajar berusia 17 tahun yang membuat $72 juta dalam perdagangan saham adalah sebuah inspirasi tapi bagi mereka yang berada dalam industri, mereka agak skeptikal dan mempertikaikan angka tersebut.

Mohammed Islam, remaja hebat yang diperkatakan itu, berkata yang beliau tidak tahu dari mana angka dollar itu datang dan ianya tidak tepat. Walau bagaimanapun, beliau mengatakan sememangnya membuat jutaan dollar tetapi Mohammed enggan mendedahkan angka sebenar.

Mohammed Islam menjelaskan yang beliau tidak mahu sebarang perhatian dan hype.

“Ini semua berlaku disebabkan kawan kawan yang cuba membuat sesuatu yang menarik bersama-sama” [CNBC]

Mohammed dan kawannya dijadualkan muncul dalam “Halftime Report” CNBC selepas profilnya dikeluarkan di New York Magazine. Namun, disebabkan publisiti meluas yang diterima, mereka terpaksa menimbang semula untuk muncul dalam rancangan tersebut.

“Kami mengharapkan satu artikel yang biasa tentang apa yang kami mahu lakukan dalam kerjaya kami. Cara kami digambarkan bukan kami yang sebenar.” kata beliau.

Majalah itu, dalam satu kenyataan mempertahankan laporannya.

“Article itu yang menggambarkan angka $72 juta hanya sebagai khabar angin; kami telah ubah tajuk cerita untuk menunjukkan yang kami sebenarnya tidak tahu angka sebenar yang beliau telah buat dalam perdagangan saham. Cerita itu sendiri tidak menyatakan angka yang sebenar. Bagaimanapun, Mohammed telah menyediakan penyata bank yang menunjukkan beliau bernilai 8 angka; Mohammed mengesahkan yang beliau bernilai 8 angka dalam laporan tersebut,” – New York Magazine.

BACA:  Because a Stuyvesant Senior Made Millions Picking Stocks. His Hedge Fund Opens as Soon As He Turns 18.

Kemaskini:Mohammed Islam dalam temubual eksklusif bersama New York Observer mendedahkan yang beliau sebenarnya membuat lebih daripada USD72 juta tapi daripada simulasi trading. Beliau sebenarnya membuat USD0 daripada perdangangan sebenar dan cerita yang keluar hanya rekaan.

BACA: EXCLUSIVE: New York Mag’s Boy Genius Investor Made It All Up


Pemuda Ini Mahu Masyarakat Buang Stigma Terhadap OKU Mental

Tahun pertama sebagai hospital officer (HO), dia telah didiagnos dengan bipolar disorder. Kini, dia bukan lagi doktor perubatan tetapi merupakan peniaga alat telekomunikasi yang mempunyai kad OKU Jabatan Kebajikan Masyarakat dengan tertera jenis kecacatan – Mental.

Bipolar disorder melibatkan mood swing yang berlaku pada tahap ekstrim. Seseorang itu boleh cenderung kepada mood yang baik sampai over-exciting dan boleh juga mengalami kemurungan sampai rasa ingin bunuh diri.

Seseorang yang memiliki kecerdasan yang baik boleh mengalami bipolar. Ini kerana semakin pintar, semakin kritis menganalisis permasalahan termasuk perasaannya sendiri, maka semakin besar kemungkinan memiliki kecenderungan tersebut. Faktor-faktor lain ialah keturunan, stres dengan kehidupan sosial, ekspresif dan lain-lain.

Ikuti temubual ini untuk mengetahui bagaimana Dr. Muhammad Farhan Mohd Nor bangkit kembali.

Saya adalah normal seperti orang biasa yang tiada masalah dan tidak pernah gagal dalam pengajian.

Saya didiagnos dengan penyakit tersebut pada tahun 2012 iaitu 4 bulan selepas bekerja di bahagian paediatrik. Dalam pada masa 4 bulan tersebut, saya mengalami ‘sleep deprived’ iaitu kurang tidur yang menyebabkan saya menjadi murung tanpa sebab.

Semasa waktu kerja, saya normal dan tiada tiada masalah untuk bekerja. Selepas pulang dari kerja, saya akan tidur sepanjang masa. Bangun dari tidur saya akan bekerja dan ini menjadi rutin kehidupan saya. Saya sendiri tidak mengetahui yang saya sakit.

Dalam melalui hari-hari rutin tersebut saya berasa tiada ‘mood’, tiada tenanga, letih, hidup seperti tidak berguna dan berasa keseorangan kerana hidup seorang diri.

Sewaktu tempoh berkhidmat sebagai ‘Houseman’, saya harus menjalani peperiksaan untuk penempatan perkhidmatan di jabatan seterusnya. Saya tidak dapat menjawab soalan kerana tidak ingat apa yang saya baca.

Tekanan menyebabkan saya mengalami ‘short term memory lost’. Saya gagal peperiksaan tersebut dan berjumpa dengan pakar psikiatri. Saya disahkan menghidap ‘Major depression disorder’-unipolar.

Saya di tahan di wad psikiatrik selama 4 hari. Penyakit Major depression disorder bertukar kepada Hypomanic bipolar disorder. Kemudian saya diberikan cuti selama seminggu, seterusnya dipanjangkan perkhidmatan di wad pediatrik selama 3 bulan.

Dalam masa 3 bulan (itu), saya tiada masalah bekerja.

Saya tidak berasa apa-apa dan tidak kisah. Cuma apabila ada terbuat salah, ‘Medical Officer’ (MO) mempunyai stigma terhadap saya kerana pernah ditahan di wad psikiatri. Ini diungkapkan apabila mereka berkata mereka menahan sabar dengan saya kerana saya sakit.

Kawan-kawan juga mempunyai stigma yang sama dan keluarga pada mulanya tidak dapat menerima penyakit saya tetapi lama-kelamaan menyokong saya.

Kemudian, saya ditukarkan ke jabatan ortopedik. Jabatan ini merupakan jabatan yang paling ringan untuk peringkat ‘houseman’ relatif kepada kesemua jabatan-jabatan lain. Walapun begitu, ia juga mencabar kerana waktu tidur tidak mencukupi. Waktu kerja menggunakan sistem ‘shift’ iaitu bekerja selama lebih kurang 12 jam lebih.

Selepas bertukar jabatan, saya mengalami tekanan atau ‘depression’ semula, namun tidak menyedarinya. Selepas 2 bulan berkhidmat, saya ditahan semula di wad psikiatri dan didiagnos oleh pakar psiaktri menghidap Bipolar type 2 iaitu setaraf dengan gila tetapi tidak gila.

Pada waktu itu lesen perubatan saya terus ditarik dan tidak dibenarkan bekerja. Stigma orang sekeliling terhadap saya semakin tinggi.

Pada fasa tersebut saya dibenarkan duduk di bahagian pentadbiran sebagai HO sementara tanpa berbuat apa-apa kerja. Lesen saya digantung selama 2 tahun tanpa diberi peluang untuk bekerja kembali atas alasan senang menerima rawatan.

Saya sudah boleh mengagak yang saya sudah tiada masa depan dalam dunia perubatan dan mula berniaga di pasar malam dan kaki lima.

Saya memang minat berniaga sejak kecil. Saya pernah menjual nasi lemak semasa saya kecil dan ketika belajar pun saya pernah berniaga. Pada mulanya saya berniaga di pasar malam di Temerloh. Semua orang mengenali saya kerana saya bekerja di hospital di Temerloh.

Saya berniaga sewaktu lesen digantung tetapi masih lagi bekerja di hospital. Pada awalnya, saya bercadang berniaga simkad kerana sewaktu berjalan di pasar malam saya melihat ada ‘mat pit’ yang berniaga menjual aksesori telefon.

Saya mempunyai kepandaian tentang telefon bimbit jadi mengapa tidak saya mengambil peluang berniaga dalam bidang tersebut? Saya mula berniaga pada tahun 2015 iaitu selepas banjir besar di Pantai Timur.

Pada bulan pertama perniagaan, tiada hasil yang saya perolehi. Lama-kelamaan, setelah orang sudah percaya dengan saya, perniagaan saya menampakkan hasil yang positif dan saya mengumpul modal dan membuka kedai di Temerloh.

Saya masih lagi hidup seorang diri, namun saya memperoleh rehat dan tidur yang cukup. Saya mengamalkan pemulihan dengan cara ketuhanan (healing by mind), senaman yang berkala, pemakanan yang sihat dan Alhamdulillah sudah 2 tahun bebas dari penyakit yang pernah saya hadapi dahulu.

Penyakit Bipolar merupakan ‘livelong disease’ dalam terma perubatan. Tiada fasa pulih atau bebas untuk penyakit tersebut namun saya bebas dari simptom. Oleh itu saya layak mendapat kad OKU. Walaupun begitu saya bukan sengaja meminta kad tersebut untuk mendapatkan apa-apa keistimewaan.

Kehidupan saya kini Alhamdulillah lebih tenang, lebih senang, lebih riang dan gembira serta saya punyai banyak masa dari sebelum ni. Kadangkala keluarga datang ke kediaman saya di Temerloh. Perubahan hidup saya tidak begitu bermasalah kerana ketika dibuang kerja saya sudah mempunyai perniagaan sendiri.

Dulu saya pernah ditinggalkan kekasih kerana memberitahu hal sebenar tentang keadaan saya. Saya tidak tahan dengan stigma manusia terhadap saya dan ini membuatkan saya tertekan oleh itu saya tekad untuk beritahu agar orang boleh menerima saya seadanya.

Saya tidak kisah jika orang tahu tentang keadaan dan sejarah hidup saya kerana saya sudah boleh berdiri di atas kaki sendiri dengan usaha saya sendiri. Saya harap orang membuang stigma yang ada terhadap orang yang mempunyai penyakit seperti ini.

Saya juga merasakan jika kita merahsiakan penyakit ini, ia akan memakan diri kita sendiri. Berdasarkan statistik, majoriti kes bunuh diri adalah disebabkan oleh ‘Bipolar Type 2’ yang tidak mendapatkan rawatan sepatutnya.

Saya berusaha membebaskan diri dari penyakit melalui amalan agama seperti tidak meninggalkan solat dan memperbanyakkan doa seperti yang pernah saya nyatakan di dalam penulisan saya sebelum ini (di Facebook).

‘Mental disorder’ adalah taboo di Malaysia. Kita akan dilabel sebagai gila jika masyarakat mendapat tahu tentang keadaan kita maka ramai yang selalunya yang berdiam diri. Sebenarnya, orang yang mempunyai penyakit ini boleh hidup macam biasa.

Ada. Tetapi saya tidak menjumpainya. Alhamdulillah walaupun keseorangan tetapi saya berjaya menghadapinya walaupun seorang diri.

Pada mulanya dia tidak mengetahui tentang penyakit saya. Sewaktu ingin masuk meminang, saya menceritakan kepadanya hal sebenar agar dia mengetahuinya sebelum mendirikan rumah tangga. Tetapi dia terus senyap tanpa khabar berita.

TIdak pernah mencederakan orang lain tetapi pernah mencuba membunuh diri semasa perkhidmatan 4 bulan yang pertama (sebagai HO).

Tidak. Saya juga tidak menyangka akan mendapat sokongan yang sebegitu. Saya bersyukur jika boleh mengubah perspektif org terhadap pesakit mental.

Sebenarnya pesakit mental menjadi semakin lemah disebabkan oleh pendangan dan stigma masyarakat sekeliling terhadap mereka, bukan disebabkan mereka memanjakan diri sendiri dan tidak kuat semangat.

Alhamdulillah Allah beri kekuatan untuk saya meneruskan hidup.

Majoriti tidak tahu. Hanya kawan-kawan yang rapat dan staf-staf hospital. Saya terbuka terhadap reaksi masyarakat.

Kalau kita rasa kita sakit, kita haruslah berjumpa dengan doktor. Jangan malu. Stigma orang luar sememangnya terpaksa terima. Carilah ubat. OKU kesian juga tapi sakit mental lagi kesian. Majoriti sakit mental kehidupan jadi kucar-kacir sebab dibuang kerja. Orang sakit mental juga boleh berjaya dalam hidup.

Muhammad Farhan Mohd Nor lahir di Kajang, Selangor dan membesar di Taman Kantan Permai, Kajang. Pemuda berusia 28 tahun ini pernah bersekolah di Sekolah Rendah Sungai Kantan. SMK Saujana Impian, Sekolah Menengah Sains Alam Shah (selepas dapat PMR 8A) dan kemudian melanjutkan pelajaran di Kolej Matrikulasi Pahang sebelum belajar bidang perubatan di Universiti Putra Malaysia.

Menurutnya, perniagaan di Termerloh, Pahang merupakan satu pencapaian yang membanggakan buat dirinya kerana walaupun dia didiagnos bipolar disorder, pendapatan dari perniagaan tersebut dapat menampung kehidupannya termasuk membayar ansuran rumah yang dibelinya ketika bekerja sebagai HO dulu.


Mohon Jangan Buat 10 Perkara Ini Semasa Anda Sedang Travel

Nota Editor: Perkongsian ini telah dipaparkan di Facebook Mohd Fauzi Zakaria yang merupakan salah seorang admin Facebook Page Travel More, Pay Less. Kami kongsikan semula di Vocket dengan izin daripada beliau. Semoga bermanfaat.

Banyak info pasal travel terangkan apa korang kena buat kan? Kali ni aku nak share perkara korang JANGAN BUAT pulak.

1. Jangan makan atau minum di kawasan tumpuan pelancong.

By logik harga yang diletakkan memang mahal. Lagi satu kuantiti makanan pun sedikit. Sebab bila owner cafe or restoran tau yang pelancong ni takkan datang balik, jadi depa tak perlu risau dengan tahap konsistensi penyediaan makanan. Logik kan?

Airport adalah lapangan terbang. Logik akal mengatakan kapal terbang banyak digunakan oleh pelancong perniagaan atau mereka yang ada banyak duit. Selain itu, kos sewa premis di lapangan terbang juga lebih mahal.

Jadi untuk menampung kos, depa akan kenakan caj tambahan setiap kali kita nak tukar duit. Kalau terdesak, just tukar dalam kuantiti sedikit sebelum tukar di bandar.

Travel insurans personal dengan airlines insurans tak sama. Sebaiknya beli Travel insurans khas. Ia boleh cover semua kejadian yang tidak diingini sewaktu berada di luar negara. Kecederaan, kehilangan harta dan flight delay semua dah cover.

Travellah dengan hati yang tenang. Baru kita dapat sesuatu dari hasil travelling kita nanti.

Apabila disebut hostel, kerap kali kita terbayang suasana asrama sekolah yang tidak terurus dan toilet yang kotor. Di Eropah, penginapan di hostel telah menjadi trend di kalangan traveller.

Selain harganya yang murah, banyak kemudahan seperti memasak dan melepak disediakan. Kita juga berpeluang mendapat ramai kawan baru. Mana tau tulang rusuk korang ada kat situ kan? Rambut blonde dan mata biru lagi.

Baca: 30 Persediaan Penting Sebelum Anda Travel Ke Luar Negara

Sebaiknya elakkan teksi kecuali korang dalam kumpulan yang ramai atau dah lewat malam.Tak kira teksi tu guna meter atau tidak, yang pasti ia akan memakan bajet yang besar dalam kos travel anda.

Sedaya upaya cuba cari public transport yang lain dulu.

6. Jangan tukar atau ganti masa korang dengan wang ringgit.

Adakala kita sangat teringin untuk berjimat sewaktu travel. Untuk jimat sekitar RM100, korang sanggup ambik flight yang ada 2 kali transit. Adakah berbaloi RM100 dengan korang terpaksa letih dan macam2 ragam kat airport lagi.

Ya, ia berbaloi kalau korang jalan kaki 10 minit berbanding bayar bas RM5 tapi untuk perjalanan jauh ia akan merugikan masa dan tenaga. Kita tak perlu terlalu berkira seteruk itu. Selalu buat penilaian wajar antara masa dan wang.

Ok. Aku faham. Korang excited gila nak travel dan tak nak kelam kabut keja last minute. Tapi kadang-kadang persediaan terlalu awal boleh sebabkan korang bayar lebih mahal. Sabar dan tunggu promotion dari airlines dan hotel.

Untuk flight, biasanya airlines akan buat promo 2 bulan sekali dan waktu terbaik sekitar 4 hingga 10 minggu sebelum fly. Airlines akan letakkan harga base on permintaan.

8. Jangan masuk mesin imbasan badan selagi beg korang tak masuk dulu.

Ada kemungkinan orang di belakang kita ada bawak barang terlarang. Dia akan try and error letak barang di tray kita. Kalau tak sangkut di mesin, dia akan ambik balik. Kalau sangkut kita jenuh nak menjawab. Sentiasa beringat sikit kita kat negara orang. Macam-macam boleh jadi.

9. Jangan kedekut duit RM10.60 per bag untuk wrap bag korang kat KLIA.

Ada kemungkinan beg pecah atau barang korang kena rembat agak masa loading bag masuk kargo. Paling sadis kalau ada orang masukkan barang terlarang. Kita nak travel kalau boleh tak nak benda benda tak seronok berlaku. Just ambik langkah pencegahan je. RM10.60 sahaja.

Tempat yang paling selamat untuk korang bertanya arah dan tempat menarik adalah di sini. Mereka dibayar gaji untuk bagitau korang perkara terbaik apa yang sedang berlaku dan apa yang patut anda buat dan lawat. Secara amnya, mereka tau keseluruhan tentang bandar tersebut dan info biasanya tepat dan pasti korang takkan kena scam punya. Try ni ya.. korang takkan sesat.

P/s: Nota ini dikarang di ketinggian 39000 kaki atas flight Airbus A330-400 seat nombot 43K dari CTS ke KUL. Sebahagian info ni diambil dari sumber asal Nomadic Matt.com dan diolah semula dalam bahasa yang mudah difahami.

Jika bermanfaat, sila kongsi kepada kawan2 korang. Enjoy travelling!

Baca: 33 Tips Travel Ini Bakal Buat Percutian Anda Lebih Mudah Dan Meriah. #29 Paling Win!

LIKE dan FOLLOW Vocket di Facebook serta Instagram


Berang ‘Loan’ RM90,000 Ditolak Selepas Sebulan Kerja, Perkongsian Lelaki Ini Buat Netizen Terhibur

Sudah menjadi lumrah di mana sejumlah besar pekerja bakal menerima slip gaji selepas genap sebulan bekerja. Slip gaji yang diterima merupakan tanda masuknya gaji ke akaun bank yang ditetapkan. Selain itu, slip gaji juga dapat digunakan sebagai bukti untuk memohon pinjaman atau pembiayaan daripada bank.

Dalam pada itu, lain ceritanya pada kali ini apabila seorang lelaki menerusi TikTok @khairunnaim4 berkongsi kisah yang berlaku melibatkan rakannya pada tahun 2010.

Kisahnya bermula apabila rakannya yang baru pekerja sebagai juruteknik di sebuah syarikat pengawalan anai-anai menerima slip gaji pertama bekerja di syarikat berkenaan yang berjumlah RM900.

Tanpa berfikir panjang, rakannya turut mengajak beliau yang dikenali sebagai Khairun Naim untuk ke bank bagi untuk membuat pinjaman.

Di sangka rakannya, sudah mengetahui mengenai prosedur permohonanan pinjaman bank, sangkaan beliau ternyata meleset apabila rakannya memilih untuk membuat pinjaman bank dengan jumlah yang besar.

Menerusi perkongsian, difahamkan rakannya yang hanya berbekalkan sekeping slip gaji berjumlah RM900 tersebut telah memaklumkan pegawai bank untuk hasratnya untuk membuat pinjaman bank sebanyak RM90,000.

Jumlah besar yang dimaklumkan telah membuatkan pegawai bank tersebut meminta beberapa slip gaji lain sebagai bukti sokongan. Walau bagaimanapun, rakannya gagal menawarkannya kerana sekadar mempunyai sekeping slip gaji.

Bukan itu sahaja, pegawai bank tersebut turut memaklumkan pinjaman berjumlah RM90,000 memerlukan peminjam membayar RM2,000 sebulan pada ketika itu mengikut terma yang ditetapkan yang mana jauh lebih tinggi daripada gaji rakannya.

Walau bagaimanapun, rakannya enggan menerima penjelasan yang dibuat serta memaklumkan beliau mampu membayarnya dengan membuat kerja tambahan atau over time (OT) bagi menampung ansuran bulanan.

Pegawai bank tersebut difahamkan terus memaklumkan pinjaman yang dibuat mungkin tidak diluluskan sekiranya bergaji RM3,000 sebulan berikutan jumlah ansurannya yang tinggi.

Berang dengan jawapan yang diberikan, rakannya terus meninggalkan bank serta meluahkan rasa geramnya kepada Khairun Naim kerana gagal mendapatkan pinjaman bank.

Khairun Naim menerusi perkongsian turut memaklumkan beliau pada awalnya tidak mengetahui rakannya mahu membuat pinjaman berjumlah sehingga RM90,000. Beliau berpendapat rakannya sudah mengetahui prosedur bank dan sekadar mahu meminjam sekitar RM4,000 atau RM5,000 sahaja.

♬ original sound – NAIM PEST CONTROL – NAIM PEST CONTROL

Lebih mengejutkan Khairun Naim, rakannya selepas sebulan kerja memilih untuk berhenti kerja dan berpindah ke tempat kerja lain yang menawarkan gaji yang lebih tinggi iaitu RM910 sebulan. Peningkatan sekitar RM10 sebulan berbanding tempat kerja terdahulu.

Difahamkan tujuan beliau berpindah tempat kerja kerana tempat kerja baharu menawarkan gaji yang lebih tinggi  dan juga kerana slip kerja tempat lama ‘tidak laku’ untuk membuat pinjaman bank.

Perkongsian yang dibuat lelaki ini telah mendapat pelbagai respon dan reaksi di kalangan netizen. Malah, terdapat netizen yang pernah bekerja di bank memaklumkan situasi seperti ini kerap berlaku dan bukannya sesuatu yang pelik.

Rakannya turut memaklumkan sedia membuat pinjaman di bank-bank lain sekiranya menerima slip gaji kelak.

Difahamkan kisah ini telah berlaku lebih 10 tahun lalu di mana rakannya sememangnya bercita-cita untuk membuat pinjaman bank sebanyak RM90,000 bagi tujuan melangsungkan perkahwinan dan juga deposit untuk membeli kereta.


Mohon Maaf Di Facebook, Netizen Tertanya-Tanya Apa Peranan ‘Ayahanda’ Kepada Masyarakat

Isu pemilik Hot Burger Malaysia, Asri Janggut berkenaan kes judi haram di Sungai Buloh menjadi bualan hangat netizen sejak seminggu yang lalu.

Dalam video live viral yang dibuat oleh Asri, beliau kecewa apabila perniagaan burger miliknya ‘dikacau’ sedangkan premis haram seperti judi dapat beroperasi seperti biasa.

Dalam temu bual bersama Harian Metro 10 Ogos yang lalu, Asri mendakwa pendedahan beliau itu tidak disenangi oleh ‘ayahanda’ di kawasan berkenaan. Dalam laporan tersebut, Mohd Asri berkata, individu berkenaan yang mengaku sebagai ‘ayahanda’ kawasan itu menghubunginya melalui panggilan telefon.

Semalam, laman Hot Burger Malaysia telah memuat naik satu gambar berserta caption permohonan maaf Asri Janggut kepada ‘ayahanda’ Sungai Buloh.

“Pada 13 ogos telah diadakan satu pertemuan khas di antara saya dan juga Ayahanda Lee Tiger bagi meleraikan satu salah faham di antara kami. Saya dengan rela hati telah memohon jutaan maaf ke atas Ayahanda Lee Tiger dan semua ayah di dalam kawasan Sungai Buloh atas salah faham tersebut. Berikutan kenyataan ini, jangan ada apa-apa fitnah lagi terhadap Ayahanda Lee Tiger,” tulis laman Hot Burger Malaysia.

Susulan permohonan maaf tersebut, netizen nampaknya tertanya-tanya apa fungsi ayahanda untuk masyarakat di ruangan komen gambar tersebut. Ramai juga yang mahu mengetahui lebih lanjut butiran siapa Ayahanda Lee Tiger ini.

Begitu juga ada yang mempersoalkan bagaimana jawatan ‘ayahanda’ ini dipilih dan ditauliahkan kepada seseorang individu; tanpa sebarang undian atau approval daripada masyarakat. Sekiranya mahu memperjuangkan nasib rakyat setempat, masyarakat ada wakil rakyat yang diundi secara adil ketika Pilihan Raya Umum (PRU).

“Maaf bertanya. Apa skop, fungsi dan bidang kuasa ‘Ayahanda’ ni dan terletak bawah jabatan atau kementerian mana?” soal salah seorang netizen dalam komen pada hantaran tersebut.

Gelaran ayahanda lambang kesantunan, Bukan kongsi gelap

Berdasarkan video YouTube oleh Air Times News Network ini, barisan Ayahanda di negara ini adalah terdiri daripada pejuang-pejuang Melayu Islam.

Majlis Perundingan Ayahanda Malaysia (MPAM) hari ini menegaskan bahawa tiada gelaran ‘Ayahanda Kongsi Gelap’ di negara ini.

“Sesebuah persatuan atau pertubuhan yang hendak didaftarkan adalah tertakluk kepada undang-undang tubuh serta Perlembagaan Pejabat Pendaftaran Negara (ROS) dan perlu melalui tapisan oleh Kementerian Dalam Negeri (KDN),

“Oleh itu, tiada sebab nak sabitkan bahawa golongan Ayahanda dikaitkan dengan kongsi gelap,” tegas Ketua Sekretariat Majlis Perundingan Ayahanda Malaysia (MPAM), Yahya Long Ali atau dikenali Ayahanda Pak Ya.

Beliau menambah, MPAM mahu persepsi negatif terhadap gelaran Ayahanda diperbetulkan. “Kami mahu semua pihak mengubah persepsi bahawa gelaran ini adalah ketua kumpulan samseng dan terlibat dalam gangsterisme.

“Ayahanda pada era sekarang adalah terdiri daripada golongan profesional seperti menteri, wakil rakyat sama ada di kalangan pihak pemerintah atau pembangkang, ilmuwan agama, doktor dan peguam,” tegas Pak Ya.

Setakat ini tiada penjelasan khusus tentang peranan ‘ayahanda’ ini dikongsikan kepada umum. Kami akan cuba mendapatkan pandangan organisasi berkaitan untuk mengupas lebih lanjut berkenaan persoalan ini.

Ini pula kes berkenaan ‘geng basikal kayangan’ yang menyusahkan penduduk setempat di Gombak. Baca lagi pada pautan di bawah.

Netizen Kecewa Sikap ‘Selfish’ Geng Basikal Yang Menyusahkan Penduduk Gombak

Selepas Premis Perniagaan, PBT Mula Robohkan Binaan Depan Rumah Pula

Ulasan Jujur Lelaki Ini Di Resort Milik ‘Dato AS’ Bertukar Menjadi Ugutan


Mohon Undang-Undang Berkaitan Dadah Dikaji Semula, Ameng Spring Anggap ‘Permintaan’ Yasin Tidak Wajar

Penyanyi kumpulan Spring, Wan Aminuddin Wan Ismail atau Ameng beranggapan ‘permintaan’ penyanyi Yasin Sulaiman untuk mengkaji semula kes di bawah Akta Dadah Berbahaya 1952 adalah tidak wajar.

Menurut sumber, Ameng yang pernah dijatuhkan hukuman penjara selama lapan tahun dan 10 sebatan atas kesalahan dadah pada 2011 mengatakan ganja tergolong dalam kategori dadah yang mengkhayalkan dan ia bukan tujuan perubatan untuk menyembuhkan penyakit.

A post shared by Ameng Spring 🎤🎶🎼 (@amengspringofficial)

Bahkan, Ameng turut menasihatkan orang ramai supaya pergi ke hospital dapatkan rawatan, bukan berubat menggunakan ganja.

“Kalau dia (Yasin) kata nak minta kerajaan mengkaji semula undang-undang sedia ada, nak cakap apa kepada keluarga pesalah yang sudah dijatuhkan hukuman sebelum ini? Dalam penjara tu ada beratus yang ditahan atas kesalahan sama dan sedang menanti hukuman. Apa perasaan mereka dan keluarga mereka?,” ujar Ameng.

“Macam saya yang sudah kena penjara dan 10 kali sebatan, apa perasaan saya? Buat yang kena gantung dan penjara seumur hidup, apa cerita?” katanya.

Dalam pada itu, dia berpendapat tindakan untuk melonggarkan hukuman sedia ada hanya akan menambahkan jumlah jenayah dan penagih dadah dalam negara. Malah, ada yang pernah dihukum atau kena sebatan juga tidak serik dengan perbuatan mereka dan masih buat jenayah.

Ameng menegaskan dia tidak bersetuju jika undang-undang dikaji semula kerana dia reda dengan hukuman yang dijatuhkan kepadanya yang sememangnya bersalah.

Sebelum ini, penyanyi nasyid atau komposer, Muhammad Yasin Sulaiman berharap Perdana Menteri, Datuk Seri Anwar Ibrahim dapat menambah baik undang-undang kes di bawah Akta Dadah Berbahaya 1952 mengundang reaksi pelbagai pihak.


8 Perkara Yang Saya Pelajari Selepas Kejadian Kereta Mati Di Lebuhraya Sunyi

Assalamualaikum. Satu peringatan untuk wanita yang memandu sendirian bersama anak-anak kecil.

12.15 pm : Saya bertolak balik ke Negeri Sembilan bersama pembantu rumah dan 2 anak berumur 3 dan 5 tahun. Saya mengambil LEKAS kerana tidak banyak kereta.

1.20 pm : Aircond bertukar panas dan saya mengambil keputusan berhenti di bawah flyover. Tiba-tiba temperature bertukar terlalu panas dan bunyi meletup di enjin. Asap keluar. Kami segera berlari keluar mendukung anak-anak.

Saya dapati telefon saya kehabisan bateri dan tidak ingat nombor sesiapa kecuali suami dan adik beradik dan seorang kawan. Telefon pembantu pula tiada top up. Saya cuma sempat telefon suami.

Adik-beradik tidak dapat dihubungi kerana solat jumaat. Nasib baik suami belum sempat silentkan telefon beliau. Tiada kereta berhenti walaupun ditahan.

1.40 pm : Pegawai peronda lalu. Satu Satria berhenti kerana katanya muka saya nampak familiar. Orang Felda sebelah rupanya. Mereka membuka bonet enjin dan mendapati radiator top cover burst dan pecah.

2.00 pm : Pegawai peronda meninggalkan kami untuk mengambil kon. Dia nasihatkan jangan tinggalkan kereta kerana di situ selalu berlaku kejadian curi barang dari kereta yang tidak bertuan kerana sunyi.

2.05 pm : Pegawai askar yang menaiki Satria meminta diri dan minta maaf tidak dapat menemankan kerana ada urusan di JB.

Kami menunggu berempat dan lalu 2 orang pekerja pembersih Bangladesh. Saya cuma mampu berdoa moga mereka ni baik-baik. Alhamdulillah mereka cuma menegur dan berlalu.

2.20 pm : Pegawai peronda datang. Meletakkan kon. Bertanya sama ada saya berasa selamat di situ. Anak saya agak semput dan saya berikan inhaler. Beliau menawarkan untuk memanggil ambulan. Saya menolak. Ahli keluarga mula menghubungi. Telefon juga sudah di top up. Mujur kami di bawah flyover. Cuaca sangat panas.

2.30 pm : Pegawai meninggalkan kami setelah beberapa kali bertanya samada kami ok. Nampak mukanya simpati dan risau. Dia berikan nombor untuk dihubungi dan tunjukkan kamera cctv yang kebetulan ada disitu.

2.40 pm : Seorang pemandu lori berenti. 5 minit betulkan lori berlalu tanpa bertanya apa.

2.50 pm: Seorang penunggang motosikal berhenti membuat panggilan telefon.Memandang kami dan berlalu tanpa bertanya apa-apa.

3.00 pm : Kami terus menunggu berempat dengan segala macam doa yang kami ingat. Sungguh kami risaukan keselamatan anak-anak.

3.15 pm : Adik menghubungi dan memaklumkan dia on the way dari Seremban.

3.40 pm : Tow truck sampai. Adik masih belum sampai. Suami masih on the way dari Kajang. Kami duduk dalam kereta di atas tow truck ke KL.

Saya menghubungi Khidmat Pelanggan LEKAS. Bukan untuk komplen tetapi untuk mengetahui hak saya. Mereka menjawab saya BERHAK untuk meminta pegawai bertugas mennunggu saya sehingga ahli keluarga atau tow truck sampai kecuali kalau ada kemalangan yang lebih penting. Oleh kerana saya tidak meminta, pegawai tidak wajib untuk stay. Katanya seorang pegawai setiap 20km.

Sebagai ibu, kita berasa ok untuk travel bersama anak-anak tetapi kita lupa beberapa perkara yang penting. Perkara yang saya alami adalah kali pertama kerana kereta Wira saya biasanya rosak di sekitar KL saja. Kejadian ini memang menakutkan kerana LEKAS buaknlah jalan yang sibuk dan sering sunyi.

Sebelum travel ingatlah beberapa perkara :

1. Pastikan bateri telefon penuh. Bawa powerbank. Pastikan telefon ada kredit untuk buat panggilan.

2. Kalau ada data connection, cuba WhatsApp dan update lokasi kita kepada ahli keluarga dan kawan-kawan.

3. Pastikan simpan nombor perkhidmatan lebuhraya. Dalam kes saya, saya memang tidak tahu dan tidak terfikir.

4. Pastikan di setiap lokasi perjalanan, siapakah yang terdekat untuk dihubungi. Siapakah yang boleh datang menemankan kita jika bermasalah di sesuatu lokasi. Dalam situasi saya, agak kurang bernasib baik kerana waktu itu solat Jumaat dan kebiasannya telefon dalam tetapan silent.

5. Minta pegawai peronda menunggu kita. Dalam kes saya, saya kekurangan informasi dan tidak tahu hak saya.

6. Pastikan bawa ubat anak dan air minum yang mencukupi. Dalam kes saya mujur ada ubat anak. Cuma kami tidak bawa air yang cukup. Saya dan pembantu rumah simpan air yang ada untuk anak-anak kerana mereka lebih memerlukan.

7. Ikutlah jalan yang banyak kereta. Saya memilih LEKAS kerana lebih cepat berbanding PLUS. Ini agak bahaya bila travel bersendirian.

8. Travel di waktu siang. Saya memang biasa travel bersama anak-anak. Malah selepas kejadian, selepas kereta di hantar ke workshop, saya masih pulang ke kampung pada pukul 8 malam menggunakan kereta suami. Dan melalui LEKAS. Saya masih tidak serik ketika itu. Perjalanan ke kampung mengambil masa 3 jam.

Sekarang, saya terpikir. Kebiasan yang saya lakukan adalah tidak selamat. Travel di jalan yang tidak sibuk. Dan suka travel malam. Alhamdulillah Allah melindungi kami. Mujur jadi di waktu siang. Semoga kejadian ini membuatkan kita semua lebih beringat.

Semoga perkongsian ini bermanfaat. Terima kasih.

Baca lagi: Elak Duit Terbang, Ini 2 Mitos Kerosakan Kereta Yang Patut Anda Tahu


‘Molten Chocolate Pie’ Sudah Mula Dijual Di McDonald’s Malaysia

Ramai yang nampaknya berminat dengan menu terbaru yang bakal dilancarkan McDonald’s Malaysia, Molten Chocolate Pie. Ianya nyata bukan khabar angin kerana ianya sudah pun mula dijual sejak semalam.

Kami ke McDonald’s cawangan Seksyen 3 Shah Alam dan mencari pie ini. Menu ini tidak lagi tertera di menu dan anda perlu bertanya di kaunter sama ada pie ini masih ada atau pun tidak. Mungkin ianya akan sold out di sesetengah kawasan.

Bagaimana pula rasanya? Rasanya tidak ubah seperti Salted Caramel & Chocolate Pie McDonald’s sebelum ini tetapi tanpa kehadiran rasa salted caramel. Jadi, kali ini ianya 100% rasa coklat.

Adakah ianya sama dengan Molten Chocolate Pie di Chili’s? Jawapannya tidak sama sekali. Di Chili’s, Molten Chocolate pie mereka jauh lebih lembut dan sedap; padan dengan harganya. Tetapi versi McDonald’s ini tetap sedap dan perlu dimakan ketika masih panas. Padankan pula dengan aiskrim, memang nice!

Molten Chocolate Pie ini dijual pada harga RM3.70. Jika anda mahu mencari pencuci mulut yang sedap minggu raya ini, boleh terjah cawangan McDonald’s berdekatan anda.


‘Mom I’m Fine’ Cara Unik Pemuda Ini Sampaikan Pesanan Buat Ibunya Semasa Travel

Saya yakin ramai di kalangan kita yang sering buat ibu risau setiap kali keluar travel. Begitu lah yang telah turut dilalui oleh Jonathan Quiñonez, seorang bekas model dari Brussels.

Selepas mengambil keputusan untuk berhenti kerja dan keluar mengembara, Jonathan telah lakukan perkara berikut sebagai cara untuk menyampaikan mesej kepada ibunya bahawa beliau berada dalam keadaan baik.

Menurut Jonathan ini adalah cara beliau untuk memastikan ibunya tidak risau.

Jonathan memuat naik gambar beserta caption “mom I’m fine” di akaun Instagram beliau.

Mungkin anda juga boleh lakukan cara kreatif ini buat ibu anda. Ia juga sebagai gambaran bahawa anda tetap ingat kepada ibu tak kira di mana anda berada. Sweet juga kan?

Tapi apa kata sesekali bawa ibu anda travel bersama? Baca 10 Panduan Mudah Bawa Ibu Bapa Yang Sudah Tua Travel Bersama Anda


Momen Seorang Bapa Bersatu Semula Dengan Anak Lelakinya Yang Disangkakan Mati Di Syria

Peristiwa ini berlaku pada Ogos 2013, seminggu selepas pengeboman bahan kimia di Zamalka, Syria. Ramai orang kehilangan ahli keluarga termasuklah lelaki ini. Dia menyangkakan anak lelakinya yang masih kecil ini telah meninggal dunia dalam peristiwa tersebut. Sesungguhnya begitu tersentuh hati melihat pertemuan semula anak-beranak ini. Pastinya video ini akan buat kita mahu lebih melindungi dan menghargai orang-orang tersayang di sekeliling kita.
.

LIKE dan FOLLOW Vocket di Facebook serta Instagram


Momo Hasilkan Stereng Edisi Khas Sempena Ulang Tahun Ke-50 Hot Wheels

Bersempena ulang tahun ke-50 Hot Wheels, MOMO hadir dengan stereng edisi khas buat peminat dua jenama terkenal tersebut. Pastinya mereka yang menggemari dua jenama ini ternanti-nantikan kolaborasi mereka.

Model stereng Momo Prototipo dipilih untuk kolaborasi ini dan uniknya untuk model ini, roda stereng dibalut dengan bahan Alcantara dan dijahit pula dengan benang berwarna emas. Malah, pada jejari roda stereng dihiasi pula dengan logo Hot Wheels. Setiap pembelian roda stereng ini didatangkan dengan kotak eksklusif.

Untuk makluman anda, roda stereng ini hanya boleh ditempah dalam talian untuk masa terhad di laman web ini. Penghantaran akan bermula awal tahun depan dan harga untuk roda stereng edisi terhad ini adalah $399.95 (~RM1,700).


‘Mondy Pakai Braces RM15, Tatu Sendiri Badan’ – Ebit Lew Tampil Bidas Tohmahan Netizen

Beberapa hari lalu netizen naik angin selepas ‘mendapat tahu’ latar belakang seorang wanita Indonesia yang ‘diselamatkan’ oleh personaliti media sosial dan pempengaruh, Ebit Lew.

Pelbagai tohmahan dan kritikan yang dilontarkan netizen selepas mendapati Mondy itu bukan sahaja model tetapi Tiktoker yang agak terkenal di Indonesia memiliki lebih 1 juta pengikut hari ini.

Semalam Ebit memberi penjelasan secara tidak langsung menerusi Live TikTok untuk menafikan dia mengatur pertemuan dengan wanita bertatu itu di Indonesia.

fitnah apa tentang mondy #mondy #ustazebitlew #hidayah #islam #taubat #doa

♬ Instrumen Sholawat Sedih – Yuda pratama

Mondy memberitahu dia membuat tatu pada badannya dengan harga yang murah, bukannya mahal seperti anggapan sesetengah pihak. Bahkan, tatu berkenaan dibuat sendiri oleh Mondy.

Tambah Ebit lagi, pendakap gigi yang digunakan oleh Mondy, adalah yang berharga murah.

“Dia ingat braces (pendakap gigi) tu (jenis) yang mahal macam anak saya punya.

“Di Indonesia braces itu, gigi punya itu, yang palsu yang murah,” katanya.

Mondy pula menjelaskan pendakap gigi yang dipakainya itu hanya berharga Rp50,000 atau bersamaan kira-kira RM15 sahaja.

“Ini sudah bertahun, bertahan sampai bertahun-tahun,” kata Mondy.

Semasa live itu juga terdapat seorang lagi individu berserban yang turut sama berbual dengan Ebit dan Mondy.

Beliau menasihati kedua-duanya agar banyak bersabar dengan pandangan negatif orang lain yang tidak senang dengan mereka.

“Kita bukan malaikat, kita bukan nabi, kita ni banyak (melakukan) salah. Terserah – tangan kita cuma dua Ustaz Ebit Lew, Mondy ya. Mulut orang berjuta banyaknya, tak mungkin kita dapat tutup mulut semua orang.

“Tutup saja telinga dan terus berjalan sampai jumpa dengan Allah. Terus berjalan, melangkah. Orang yang ikhlas, dipuji tak senang hati, dibuli tak sakit hati. Orang yang ikhlas itu dipuji dia tak terbang, dicaci dia tak tumbang,” katanya.


Money Heist Part 4 Akan Ditayangkan Pada 3 April 2020

Netflix telah mengumumkan secara rasmi bahawa Money Heist bahagian keempat akan ditayangkan pada 3 April 2020.

Buat anda yang belum menonton series ini, Money Heist merupakan drama Sepanyol yang menceritakan tentang sekumpulan perompak bank yang diketuai oleh seorang individu digelar The Professor. Di penghujung bahagian ketiga, penonton disajikan dengan peperangan di antara kumpulan perompak tersebut dengan pihak berkuasa.

Dalam trailer terbaru itu, Netflix ‘mengusik’ peminat dengan meletakkan mesej bahawa penonton harus “bersedia dengan kekacauan” dan terdapat satu hint yang menunjukkan bahawa watak Nairobi bakal kembali dalam untuk bahagian keempat ini.

Pastinya drama ini akan akan tampil dengan aksi dan penuh dengan emosi. Difahamkan bahawa drama ini akan ditayangkan di Netflix pada 3 April 2020.

Buat penonton baru, tonton dahulu drama ni bermula dari bahagian satu hingga tiga untuk memahami jalan cerita yang epik yang mana mampu memukau penulis dan penerbit filem terkemuka dunia iaitu Stephen King.

The gang is working hard on part 4, but don't worry, we'll make sure you're the first to know when we're back.😏

— La Casa de Papel (@lacasadepapel) August 14, 2019

Baru-baru ini Warner Bros telah mengeluarkan trailer rasmi untuk sekuel Wonder Women 1984 yang pastinya menimbulkan banyak tanda tanya. Klik pautan di bawah untuk tonton trailer tersebut.

Lihat Steve Trevor Kekal ‘Hidup’ Dalam Trailer Pertama Wonder Women 1984

Tonton Kembali Adegan Paling ‘Win’ Dalam Ejen Ali: The Movie


Cara Termudah Untuk Merekod Perbelanjaan Harian Anda Bersama Orang Tersayang

Nampaknya semakin hari, teknologi yang ada sedikit sebanyak turut memudahkan orang ramai. Tidak dilupakan juga memudahkan rekod yang dibuat berdasarkan perbelanjaan bulanan. Adakah anda seorang yang merekod perbelanjaan bulanan anda? Jika belum, ini mungkin cara termudah anda boleh ikuti.

Kini anda tidak lagi perlu membawa pen dan kertas untuk mengumpul segala rekod perbelanjaan anda. Saya belajar perkara ini daripada Azizi Ali bahawa pentingnya kita rekodkan belanja setiap hari.

Azizi Ali namakannya money tracker. Pada mulanya tu macam agak susah juga untuk saya nak buat sebab masa kita berbelanja, mana sempat nak tulis. Tapi saya dapat idea sendiri, sangat mudah. Idea ni menyebabkan saya dan Aimi Nazihah berjaya amalkan sampai hari ni.

Caranya mudah sahaja, memandangkan kita semua selalu pegang smartphone sehinggakan mana-mana pun asyik tengok smartphone. Jadi, saya buat satu group WhatsApp. Ahlinya cuma suami dan isteri sahaja. Letak nama group ‘Money Tracker’. Tiap kali lepas makan, beli atau sebarang perbelanjaan yang dibuat, tulis dalam group WhatsApp tersebut seperti ini:

Makan tengahari – RM8.00
Minyak kereta – RM50.00
Parking – RM1.00
Bil letrik – RM78.00
Econsave – RM45.50
Laptop – RM1450.00
Ali bayar hutang +RM300.00
Bonus +RM500.00

Simbol ( – ) adalah sebagai perbelanjaan atau duit keluar manakala simbol ( + ) adalah sebagai pendapatan atau duit masuk.

Kerana di dalam WhatsApp sudah tersedia tarikh dan waktu yang ditulis. Dalam erti kata lain, semakan yang dibuat pada hujung bulan akan lebih mudah berdasarkan fungsi berikut:

1. Jumlah duit yang dibelanja
2. Tarikh perbelanjaan dibuat
3. Apa yang dibelanjakan pada tarikh tersebut
4. Adakah ianya lebih bajet ataupun tidak
5. Jika terlebih bajet, perbelanjaan apakah yang membuatkan bajet terlebih

Kesannya, kita akan lebih mengetahui perbelanjaan setiap bulan terlebih pada bahagian mana supaya lebih beringat dan perbaiki cara perbelanjaan ke arah yang lebih berhemah.

Tips ini pun boleh diaplikasikan pada perkara lain juga. Kalau nak simpan resipi, location, nak buat senarai tugasan, senarai barang yang dibeli, anda hanya cuma perlu buat group WhatsApp suami isteri dan tulis apa saja pada group WhatsApp tersebut untuk disimpan. Semoga bermanfaat.


Kini Saya Hanya Perlu Ke Sabah Untuk Rasai Pengalaman Tidur Dalam Khemah Mongolia

Sesiapa yang ingin merasai pengalaman berbeza menginap dalam khemah Mongolia, tak perlu pegi jauh sampai ke Mongolia. Semuanya ada di Kundasang, Sabah. Ni percutian 2 hari 1 malam. Reunion trip with my 3 travel buddies.

Semua terbang ke KK untuk berjumpa. Kami memilih menginap di Mongolia Yurt – Wind Paradise. Boleh memuatkan 4 orang dan harga semalam ialah RM300. Khemah ni agak besar di dalamnya.

Baca: 10 Lokasi Percutian Pantai Tercantik Di Malaysia. Bersih Dan Jernih Dari Yang Lain!

Lokasi Mongolian Yurt Wind of Paradise berada di salah satu puncak banjaran-banjaran ni. Bila pertama kali naik bukitnya yang curam tu agak mendebarkan juga.

Bila kami dah naik kami dah tak berani nak turun untuk makan malam di bandar.
Takut nak turun malam bila mengenang bukit tu.

Sebaiknya bawa makanan sebab di sini ada kemudahan untuk BBQ dan ada yang buat party steamboat.  Dapur ada disediakan dan lokasi pun menarik.

Tidur dalam khemah di Kundasang ni boleh tahan sejuknya. Gigil. Rasanya kalau saya bawa longjohn masa tu memang saya akan guna. Over kan, haha.

Tapi sungguh kami semua yang pernah travel masa winter ni pun kesejukkan. Sebab memang spesis tak tahan sejuk semua.

Untuk tandas pulak jangan high expectation. Tandas tu kat luar beratap zink tapi bersambung dengan pintu khemah satu lagi. Tahap biasa-biasa saja la tandasnya. Boleh la untuk duduk semalam dua. Water heater ada disediakan. Itu terbaik.

Duduk sini tak menghadap Gunung Kinabalu. Gunung tu kat belakang tempat ni. Pemandangan di sini tak kurang hebatnya. Rasa tenang menikmati cahaya pagi di kawasan pergunungan ni.

Pengalaman berbeza menginap di khemah Mongolia buat kami semua teruja. Walaupun tak pasti kat Mongolia sama tak macam ni. Kena pergi sendiri lah suatu hari nanti kan. Insya Allah.

Kipas turut disediakan dalam khemah. Tapi dah sejuk kan? Tak pasang kipas pun tak apa.

Mongolian Yurt Wind Paradise Lodge
Kundasang, Sabah, Malaysia
Tel:+60 19-800 0201

Baca lagi: Pelantar Minyak Terbiar Di Sabah Ditukar Menjadi Sebuah Hotel. Sangat Awesome!


Monitor Dell Dengan Paparan 8K Ini Bakal Mula Dijual Dengan Harga RM22,400

CES sememangnya menjadi platform dimana pelbagai jenama besar mengumumkan teknologi dan inovasi terbaru mereka. Dell pada tahun ini, telah melancarkan monitor terbaru mereka dengan paparan 8K dengan saiz skrin 32-inci.

Teknologi ini nampaknya hadir lebih awal daripada apa yang kami jangkakan memandangkan paparan 4K sahaja belum digunakan secara meluas. Melalui model Dell UP3218K, monitor  berjaya menghasilkan paparan yang sharp dan warna yang vibrant. Lebih awesome, monitor ini turut dilengkapi dengan jumlah bilangan pixel tertinggi bagi sebuah monitor iaitu sebanyak 33 megapixel dengan refresh rate 60Hz.

Memandangkan teknologi ini masih baru, pastinya harga yang diumumkan juga agak luar biasa. Model ini akan mula dijual pada pertengahan tahun ini dengan harga $4,999 (~RM22,400).

Berdasarkan harganya, kemungkinan tidak ramai tech youtuber yang berpeluang untuk membuat review mengenai monitor ini. Berbincang mengenai tech youtuber, MKBHD turut menyatakan minat beliau dalam mendapatkan monitor ini dengan cara yang paling cool sekali.

Hey @Dell I didn't get to see your 8K monitor at CES this year, but you should totally send one my way and I promise to edit 8K video on it.

— Marques Brownlee (@MKBHD) January 9, 2017


‘Mono Hotel’ Yang Sangat Minimalis Buat Peminat Warna Hitam & Putih

Jika berkunjung ke Singapura dan mahu tinggal di sebuah hotel yang sangat-sangat minimalis, boleh cuba tinggal di Mono Hotel. Hotel ini bertempat di Mosque Street yang mempunyai rekaan moden. Mengekalkan segala elemen original seperti tingkap dan salur pengudaraan, hotel ini memang kemas, minimalis dan paling penting tema warnanya yang monochrome.

Setiap biliknya mempunyai rekaan yang berbeza tetapi mengekalkan tema warna hitam dan putih. Disamping itu, palang besi yang dipasang di setiap bilik menjadikan setiap bilik nampak lebih cool dan elegant.

Studio rekaan Singapura, Spacedge Designs adalah dibelakang rekaan hotel yang unik ini. Harga untuk satu malam adalah sekitar USD156(lebih kurang RM670). Review untuk tempat ini juga sangat positif dari pelancong yang sudah menginap di sini. Jadi kalau mahu rasa seperti John Wick, bolehlah cuba. Singapura saja, tak jauh.


8 Persoalan Yang Bakal Berlegar Di Otak Anda Ketika Kali Pertama Beri Duit Raya

Masa kecil dahulu, sesi pemberian duit raya adalah masa yang paling ditunggu-tunggu bila beraya rumah orang. Tidak khusyuk jamah kuih, mata melilau kalau-kalau tuan rumah keluarkan sampul raya. Apabila dipanggil, kelam-kabut semua beratur ambil kutip duit raya!

Itu dahulu, sekarang kami yakin anda semua sudah besar. Ada yang dah masuk universiti malah ada yang sudah bekerja pun. Haa, bila sudah bekerja, mesti tergerak hati mahu beri duit raya dekat anak buah dan anak-anak jiran kan?

Bagi anda yang kali pertama yang mahu beri duit raya pada tahun ini, berapa ringgit anda beri? Siapa yang akan dapat? Soalan-soalan ini dan beberapa lagi soalan yang kami listkan kat bawah ini mesti terlintas dalam fikiran anda kan? Yelah, kali pertama beri duit raya katanya…

Jumlah pemberian sebenarnya tidak ditetapkan dan terpulang pada anda. Biasanya, RM5-RM10 sudah cukup. Kalau anda ada bajet lebih, beri lebih sikit contohnya RM20. Terpulanglah, janji ikhlas!

Kami pun ada tanya kawan-kawan pejabat, rata-ratanya akan bagi RM5-RM10 mengikut bajet masing-masing. Kira boleh kan?

Biasanya, kita akan beri pada mereka yang kecil sehinggalah yang bersekolah sebab mereka memerlukan duit untuk beli buku, barang keperluan dan sebagainya. Ada juga yang suka beri had umur, maksimum 12 tahun. Itu semua terpulang…

Malah, zaman sekarang ini, ada juga jenis yang bagi duit raya pada mereka yang dah menuntut di universiti. Katanya, mereka lebih banyak memerlukan duit… Ada juga yang bagi pada ibu bapa, tapi jumlahnya lagi besar. Sekali lagi kami cakap, itu semua terpulang ikut kemampuan.

Duit raya biasanya akan diberikan sebelum kanak-kanak atau tetamu balik. Tetapi, pastikan mereka jamah sikit kuih, paling tidak minum air. Beratur elok-elok, salam dengan tuan rumah, baaaru boleh dapat duit raya!

Kalau anda beri masa mereka datang, ditakuti nanti terus capai selipar dan balik. Tidak sempat nak duduk! Yelah, janji dapat duit raya kan?

Lagi cool kalau anda bagi ‘e-Duit raya’ guna aplikasi. Yelah, zaman sekarang ini sudah makin maju, banyak aplikasi perbankan juga dah memperkenalkan fungsi hebat ini. Barulah anda digelar ‘pakcik yang cool‘ raya kali ni sebab bagi ‘e-Duit raya’!

Sekali lagi kami pesan, beri duit raya biarlah mengikut kemampuan dan ikhlas. Cukup atau tidak itu terpulang pada penerima. Mereka yang akan memanfaatkan duit itu nanti. Lagi pun, bukan dia raya rumah anda sahaja. Banyak lagi rumah mereka singgah!

Kepada siapa fikir macam ini baik lupakan! Beri duit raya bukan sebab ikhlas, sebab kakak dia lawa. Beri bukan RM1-RM2, paling-paling RM10! Yelah, nanti budak itu balik mesti dia cerita dengan kakak dia anda beri duit raya banyak kan? Hahaha!

Pada yang terfikir macam ini, ada baiknya anda ikhlaskan hati sempena raya. Beri jer, tidak luak pun duit itu, insyaAllah ada rezeki lain. Bagi kami, kalau terdetik soalan macam ini, mesti budak itu buat perangai di rumah anda kan?

Silap-silap budak itu pecahkan pasu, tidak pun tumpahkan air, lauk, tabur kuih raya dan macam-macam lagi. Sebab itulah tanya diri sendiri balik nak beri ke tidak kan? Kahkah!

Bagi sesetengah kanak-kanak, berapa pun jumlah duit raya yang anda beri, mereka tidak berapa kisah. Janji, mereka dapat duit raya. Lepas dapat duit raya, mesti mereka tersenyum dan mengucapkan terima kasih. Nampak kan mereka gembira?

Lagi suka bila mereka beraya 5-6 buah rumah dalam sehari, setiap rumah hulur duit raya. Kumpul-kumpul nanti dapat banyak juga kan?

Sedang anda hulur duit raya, tiba-tiba anda perasan ada sorang budak ini anda tidak kenali. Apa nak buat? Bagi ke tidak? Bagi je lah… Ikhlaskan diri, dapat pahala. Sambil-sambil tu anda bermesralah sikit dengan dia, tanya duduk mana, anak siapa apa semua…

Apa kata tahun ini kita bertukar cara bagi duit raya kepada cara yang lebih canggih dengan aplikasi Maybank melalui kempen Raya Returns? Malah, anda juga akan dapat pulangan tunai bermula sekarang hingga 15 Julai kalau anda manfaatkan ciri hebat dari Maybank  ini tahu!

Ada dua cara anda boleh bagi duit raya secara online dengan aplikasi Maybank iaitu:-

Dengan Maybank e-Wallet (MAE) dalam aplikasi Maybank, anda boleh bagi duit raya kepada sesiapa pun, walaupun penerima bukan pelanggan Maybank. Mereka cuma perlu download aplikasi Maybank dan daftar akaun MAE.

Cara ini paling mudah, anda hanya perlu scan kod QR penerima di aplikasi Maybank mereka untuk bagi duit raya. Duit itu pula terus masuk dalam akaun sekelip mata, senang kan?

Untuk pengetahuan anda, pemberi duit raya juga berpeluang untuk menerima pulangan tunai dari Maybank kalau anda melakukan 2 transaksi di atas. Pulangan tunai tu akan dikreditkan terus ke dalam akaun pemberi. Bestnya!

Bukan tu sahaja, anda juga berpeluang untuk mendermakan wang kepada yang memerlukan melalui Maybank Heart. Masa nilah kita nak memberi kepada mereka yang betul-betul memerlukan!

Tunggu apa lagi? Jom download aplikasi Maybank dan daftar akaun MAE dengan memilih logo MAE.

Pilih ‘Apply Online’ di butang ‘hamburger’ dan tekan ‘Create My Amazing E-Wallet’ untuk memulakan pendaftaran MAE. Ada baaanyak e-Duit raya dari Maybank menanti anda tahu!

Lagi banyak anda beri duit raya kepada senarai kenalan dan lagi banyak pendaftaran akaun MAE dibuat oleh mereka untuk menerima duit raya, lagi banyak pulangan tunai menanti anda!

Malah, bukan pemberi je bakal menerima pulangan tunai bila anda beri duit raya, setiap pendaftar akaun MAE yang baru juga boleh dapat ganjaran tunai melalui Money MAE-hem bila mereka mendaftar akaun MAE tahu!

Jangan lupa suruh kawan-kawan yang belum ada akaun MAE untuk letak referral code anda bila mereka daftar akaun MAE supaya anda dapat ganjaran yang lebih banyak!

Jom bagi duit raya kepada kenalan, kanak-kanak dan tetamu yang datang rumah anda raya kali ini secara online. Jadi, tidak adalah sampul raya bersepah depan rumah!


‘Monopoli TNG Ke Atas Pembayaran Tol Tidak Dikira Melanggar Akta’- MyCC

Suruhanjaya Persaingan Malaysia (MyCC) menerusi kenyataan media terkini telah menegaskan bahawa MyCC mengetahui akan isu-isu yang dibangkitkan oleh orang awam termasuk FOMCA serta persatuan lain.

Kenyataan rasmi ini dibuat sebagai respon untuk menjawab tuduhan yang dibuat terhadap MyCC yang didakwa gagal menghentikan tingkah laku monopoli Touch ‘n Go Sdn. Bhd dan TnG Digital.

MyCC menjelaskan pihak mereka telah mendapati bahawa terdapat salah faham dari FOMCA berkenaan isu monopoli. Hal ini kerana Akta Persaingan 2010 (Akta 712″ secara jelas menggariskan bhawa perusahaan yang monopoli atau dominan dalam sesebuah pasaran tidak membawa kepada pelanggaran.

Bagaimanapun, perusahaan yang bersifat monopoli atau dominan melanggar Akta 712 sekiranya mereka menyalahgunakan kedudukannya di pasaran. Berhubung isu berbangkit, MyCC mengenal pasti bahawa status monopoli TnG hanya membabitkan sistem pembayaran tol sahaja.

TnG telah menjadi monopoli secara semula jadinya berikutan keputusan kerajaan untuk menghapuskan pembayaran tol secara tunai menerusi pewartaan di semua tol di seluruh negara. Langkah ini bertujuan untuk mengurangkan kesesakan di semua tol untuk keselesaan pengguna lebuhraya.

Lanjut, MyCC menyatakan mereka tidak mempunyai sebarang bidang kuasa dalam isu-isu kepenggunaan antara TnG dan penggunanya. TnG sebagai penyedia perkhidmatan wang elektronik adalah di bawah seliaan Bank Negara Malaysia(BNM) menerusi undang-undang dan garis panduan yang berkaitan.

Bagi hubungan antara syarikat TnG dan syarikat-syarikat konsensi tol berkenaan pembayaran tol, hal ini di bawah seliaan Lembaga Lebuhraya Malaysia. Oleh itu, isu monopoli yang dibangkitkan itu tidak tertakluk di bawah MyCC memandangkan bidang kuasa mereka hanya terhad melibatkan isu kepenggunaan sahaja.

Berdasarkan penilaian menyeluruh yang dilakukan oleh MyCC yang mana ia jelas menunjukkan bahawa meskipun TnG merupakan monopoli bagi sistem pembayaran tol, kelakuan mereka tidak dikira sebagai pelanggaran Akta 712.


‘Monopoly’ Lord Of The Rings Edisi Gadis Ini Cukup Awesome

Trilogi Lord Of The Rings semestinya mempunyai pengikut di serata dunia. Sonja Batusic adalah peminat tegar trilogi ini. Pada suatu hari, beliau ternampak permainan ‘Monopoly’ di Ebay dan beliau sangat inginkan board game tersebut. Tetapi ianya mahal dan tidak berbaloi untuk dibeli. Ditambah pula ada aspek dalam permainan itu yang beliau tidak gemari; ada parking di Mordor dan polis. Ianya secara langsung tidak relevan dengan filem itu.

Jadi gadis ini bina sendiri Monopoly Lord Of The Ring versinya. Beliau bermula dengan satu kotak kayu yang beliau jumpa di rumahnya. Beliau buat sendiri design, sistem permainan monopoly ini dan bina partition untuk simpan kad, dadu dan duit dalam kotak itu. Dengan itu, terciptalah Monopoly yang awesome ini.

Gadis ini ambil masa dua minggu untuk siapkan set Monopoly ini. Yeah, mesti seronok main Monopoly ni. Boleh jerit pada kawan,”You shall not pass! Bayar dulu, baru lepas.” Boleh juga lihat karya lain Sonja di sini.


Montblanc Hasilkan Set Beg Khas Buat BMW 8 Series Coupe

BMW dan Montblanc kini tampil dengan koleksi bagasi buatan khusus untuk BMW 8 Series Coupe. Menariknya untuk koleksi ini, ianya hanya terhad kepada 15 set sahaja.

Bagi koleksi mewah ini, ia tampil dengan beg gitar, beg Boston, beg tangan, beg luncur dan suit beg. Warna yang dipilih untuk koleksi ini adalah warna merah dan hitam.

Harga bagi koleksi ini adalah €14,900 (~RM68,783) dan tersedia di BMW Welt di Munich.


Monumen Titik Tengah Semenanjung Malaysia Di Temerloh Bakal Siap Dibina

Adakah anda ketahui lokasi sebenar titik tengah Semenanjung Malaysia? Bagi anda yang tidak tahu, titik tengah Semenanjung Malaysia terletak di Kampung Paya Siput, Temerloh.

Oleh itu, tidak lama lagi daerah Temerloh bukan sahaja akan terkenal dengan ‘Bandar Ikan Patin’ tetapi bakal menjadi satu tarikan pelancong baharu dengan adanya monumen titik tengah Semenanjung Malaysia yang bakal siap dibina tidak lama lagi.

Berikutan itu, seorang pengguna Facebook Omén Necrofis telah berkongsi sedikit maklumat tentang monumen titik tengah Semenanjung Malaysia. Monumen tersebut terletak di Kampung Paya Siput, Lancang di antara jalan raya lama yang menghubungkan Karak dan Temerloh.

Melalui kaedah topografi, kiraan jisim dan kaedah matematik, JUPEM telah memilih untuk mengambil kira-kiraan matematik sebagai asas penentuan titik tengah tersebut.

Kedudukan di dalam peta boleh dirujuk dengan koordinat:

Untuk pengetahuan anda, titik sebenar jatuh di bawah sebuah madrasah dalam tanah wakaf sekolah pondok dan titik tengah telah dialih sedikit (120m arah bearing 020). Jika dilihat, mercu monumen dicondongkan menghala ke arah kiblat dgn pacakan 5 batang buluh mewakili rukun Islam.

Sebelum ini, ada yang beranggapan KM 0 di Kuala Lipis adalah titik tengah SM tetapi yang sebenarnya, mana-mana kiraan jarak perbatuan antara bandar-bandar atau pekan-pekan adalah berdasarkan kedudukan Pejabat Pos.

Anda boleh datang singgah melawat monumen yang dalam fasa akhir pembinaan ini jika ke Temerloh dalam masa terdekat. Tidak tahu mahu ke mana di Pahang? Klik pautan di bawah untuk ketahui lebih lanjut.

12 Resort Bukti Janda Baik, Pahang Adalah Lokasi Percutian Terbaik Untuk Keluarga

6 ‘Hidden Gems’ Menarik Di Besut, Terengganu Yang Anda Patut Terokai


Moratorium Menyeluruh Bukan Solusi Terbaik, Bank Negara Yakin PKP 3.0 Tidak Jejas Ekonomi Negara

Hari ini maka bermulanya Perintah Kawalan Pergerakan 3.0 (PKP 3.0) hampir seluruh Malaysia. PKP 3.0 yang terpaksa dijalankan pada kali ini dibuat sebagai usaha untuk mengurangkan jumlah penularan COVID-19 berikutan jumlah kes yang semakin membingbangkan.

Perlaksanaan PKP 3.0 walau bagaimanapun nampaknya telah menerima pelbagai respon daripada orang ramai yang bersetuju dengan perlaksanaan yang dijalankan manakala terdapat yang kurang bersetuju dengannya.

Mengulas daripada sektor ekonomi, Gabenor Bank Negara Malaysia (BNM), Datuk Nor Shamsiah Mohd Yunus memaklumkan ekonomi negara masih dalam landasan yang baik meskipun berdepan dengan beberapa cabaran sekaligus menjangkakan ekonomi Malaysia akan terus meningkat antara 6.0 ke 7.5 peratus pada 2021.

Menurutnya, beliau berpendapat menjalankan PKP 3.0 tidak akan memberi kesan yan besar kepada pertumbuhan keseluruhan berbanding PKP yang dijalankan sebelum ini.

Beliau juga turut memaklumkan pemberian moratorium menyeluruh secara automatik bukan solusi terbaik sewaktu ini. Sebaliknya, penawaran moratorium bersasar serta Agensi Kaunseling dan Pengurusan Kredit (AKPK) antara solusi buat mereka yang mengalami pendapatan terjejas sewaktu ini.

Pengumuman yang dibuat Gabenor BNM nyata tidak dipersetujui para netizen yang berpendapat moratorium dan pemberian i-Sinar perlu diteruskan. Berikut merupakan respon netizen mengenai isu ini.

Turut terkesan menerusi PKP 3.0 yang dijalankan ini adalah para peniaga yang berniaga di bazar raya di mana tiada lagi pembukaan dibenarkan sewaktu PKP 3.0 ini berlangsung membuat sejumlah besar barangan gagal meraih penjualan.

Tular sebelum ini apabila seorang instafamous bangga mempamerkan mampu surprise pekerja dengan pemberian bonus sekaligus mengabaikan SOP.

Bangga ‘Surprise’ Pekerja Dengan Pemberian Bonus, Video Instafamous Abai SOP Ini Jadi Perhatian Netizen

Dalam Tempoh 10 Tahun Akan Datang, Hampir 600 Cawangan Bank Di Malaysia Dijangka Tutup


Morsi Bakal Dipindahkan Ke Turki Dengan Bantuan Arab Saudi

Suratkhabar Turki, Takvim melaporkan Presiden Turki Recep Tayyip Erdogan sedang berusaha untuk menyelamatkan bekas Presiden Mesir Mohamed Morsi daripada hukuman mati.

Suratkhabar itu melaporkan Erdogan, dengan bantuan Arab Saudi dan Qatar, sedang melihat peluang memindahkan Morsi dari Mesir ke Turki.

Mengikut laporan juga, Presiden Mesir sekarang Abdel Fattah Al-Sisi masih berdiam diri tetapi pada masa yang sama berusaha menyingkirkan Morsi.

Laporan juga menyebut, Al-Sisi bertemu dengan Perdana Menteri Ibrahim Mehlib dan Menteri Pertahanan Sedqi Subhi untuk berbincang hal tersebut. Mehlib mencadangkan menghantar Morsi dalam buangan kerana negara akan menghadapi protes ganas sekiranya beliau dihukum mati.

BACA: Ucapan Presiden Morsi Apabila Dijatuhkan Hukuman Mati

BACA Lagi: 20 Dosa Presiden Turki Recep Tayyip Erdogan Yang Dibenci Oleh Musuhnya

LIKE dan FOLLOW Vocket di Facebook serta Instagram


Mortal Kombat Prank Dalam Lif. Kelakar Habis!

FouseyTUBE seorang Youtuber yang gemar melakukan prank terhadap orang lain. Pasukannya menggunakan tema “Mortal Kombat” dan memasang kamera di dalam lif sambil melakukan aksi berlawan yang disertakan muzik latar. Bila dengar perkataan “Finish Him/Her!” sesuatu yang kelakar bakal berlaku.


‘Morukuru Beach Lodge’ Penginapan Terbaik Buat Pencinta Alam

Khas buat kaki travel yang gemar akan penginapan mewah tetapi masih menjanjikan suasana alam yang tenang dan selesa, Morukuru Beach Lodge ialah tempat yang terbaik untuk anda.

Lodge mewah dan selesa ini terletak di De Hoop Nature Reserve, Afrika Selatan. Penginapan yang baru dibuka ini menjanjikan pemandangan pantai yang indah buat pengunjung dengan bilik yang menghadap terus ke pantai.

Difahamkan bekalan elektrik di penginapan ini bergantung sepenuhnya dengan tenaga solar yang menjadikan penginapan ini benar-benar mesra alam. Lokasi ini menjadi pilihan ideal buat anda yang sering mengembara secara berkumpulan kerana penginapan ini turut menyediakan bilik yang luas sesuai untuk menampung sehingga 8 orang dewasa.

Mungkin anda boleh mempertimbangkan untuk memasukkan Morkuku Beach Lodge dalam senarai travel anda. Tetapi perlulah beli tiket untuk terbang ke Afrika Selatan terlebih dahulu.


Jambatan Membelah Tasik Di Belanda Ini Diinspirasikan Daripada Kisah Nabi Musa

Sejarah menginspirasi kehidupan mendatang. Masih ingatkah lagi anda dengan kisah Nabi Musa (A.S) yang dianugerahkan wahyu oleh Allah untuk membelah laut ketika dikejar Firaun dan bala tenteranya? Kisah ini memberi ilham kepada kumpulan arkitek Belanda, RO&AD untuk mewujudkan sebuah jambatang berdasarkan cerita ini.

Dinamakan jambatan ini dengan nama ‘Moses Bridge’, jambatan ini merupakan penghubung bagi pejalanan kaki di Fort De Roovere, Belanda. Ia dibangunkan bertujuan memelihara permandangan disamping memelihara parit pertahanan di kota tersebut.

Yang menariknya, jambatan ini diperbuat daripada kayu Akoya iaitu sejenis kayu yang kuat dan tahan lama walaupun direndam dalam air, berbeza jika dibandingkan dengan kayu yang lain.

Walaupun keseluruhannya nampak bersahaja, ini mungkin antara jambatan yang unik ada di dunia. Ia seolah-olah memberi anda pengalaman berjalan di dalam air.

Buat pengetahuan anda, kawasan Fort De Roover ini merupakan tapak kubu pertahanan yang wujud semasa perang pada tahun 1747, dan kini ia diperlihara sehinggalah sekarang.


‘Most Wanted’, Ketahui 4 Warga Malaysia Yang Berada Dalam Senarai Merah INTERPOL

Polis Antarabangsa (INTERPOL) merupakan sebuah organisasi perhubungan antarabangsa yang ditubuhkan untuk menjalin kerjasama antara polis dari seluruh dunia dalam usaha untuk membanteras jenayah.

Badan bukan politik ini mempunyai keahlian dari 194 buah negara dan Malaysia adalah diantaranya. Organisasi ini tertumpu kepada jenayah keganasan, jenayah kemanusiaan, keselamatan orang awam, genosid, korupsi dan sebagainya.

INTERPOL melabelkan individu yang dikehendaki mengunakan kod notis berwarna. Notis merah membawa maksud individu tersebut merupakan individu yang dikehendaki sesebuah negara untuk pendakwaan atau menjalani hukuman berdasarkan waran tangkap atau keputusan dari mahkamah.

Berdasarkan data daripada INTERPOL setakat 11 November 2020, terdapat empat orang penjenayah warganegara Malaysia yang tersenarai sebagai ‘orang yang dikehendaki’. Siapakah empat individu tersebut dan apakah kesalahan mereka?

Sirul Azhar Umar merupakan bekas anggota Unit Tindakan Khas (UTK) Polis Diraja Malaysia (PDRM) dan individu ini dikehendaki pihak berkuasa Malaysia di atas kesalahan berhubung kes pembunuhan wanita Mongolia, Altantuya Shaariibuu.

Sirul didapati bersalah bersama seorang lagi anggota UTK, Azilah Hadri di atas kes pembunuhan Altantuya pada 18 Oktober 2006 yang lalu.

Individu seterusnya ialah Tan Lok Seng, seorang warganegara Malaysia yang berasal dari Pulau Pinang. Lok Seng dikehendaki pihak polis Hong Kong di atas kesalahan penyelewengan wang sebanyak RM92.2 juta.

Lok Seng dipercayai menyeleweng dana tersebut bersama pembantunya, Grace Seow Yan Low yang turut berasal dari Pulau Pinang dan dikehendaki pihak INTERPOL dan juga seorang pengurus bank Standard Chartered dari Hong Kong yang bernama Zhang Cai Xing.

Individu seterusnya merupakan seorang ejen insurans yang bernama Kueh Koh Ing. Individu tersebut diburu pihak polis kerana didapati terlibat dengan tiga kes penipuan skim insurans yang memakan jumlah RM10,000.

Kes skim insurans Tokio Marine ini melibatkan penipuan terhadap Tan Chen Yiong yang disuruh mendepositkan jumlah wang tersebut untuk menyertai skim insurans yang tidak wujud itu.

Individu terakhir ialah Loo Soon Aik. Individu ini dikehendaki pihak polis Singapura kerana dipercayai terlibat dalam kes pembunuhan Suhardi Tan, seorang lelaki warga Indonesia yang bekerja sebagai pengirim di syarikat pengurup wang pada tahun 2012 yang lalu.

Menurut sumber, mangsa ditikam di dada beberapa kali dan ditemui mati di tangga Raffles Place, Singapura.

Umum diketahui, Jho Low merupakan seorang ahli perniagaan yang sedang diburu berikutan skandal 1MDB. Ramai yang hairan kenapa nama pelarian ini tidak tersenarai sebagai ‘orang yang dikehendaki’ di laman sesawang INTERPOL sedangkan kes beliau amatlah berat.

Jawapan tersebut sudah terjawab berdasarkan sebuah artikel dari Malaysiakini yang menjelaskan bahawa pihak INTERPOL mempunyai dua kategori senarai notis merah iaitu, satu yang didedahkan kepada orang awam dan satu lagi dihadkan kepada agensi penguat kuasa sahaja.

Menurut sumber media, nama Jho Low sudah pun disenaraikan dalam notis merah INTERPOL sejak Oktober 2016 lagi.

Orang awam diberi akses untuk melihat butir-butir serta gambar penjenayah tersebut menerusi laman sesawang INTERPOL.

Untuk melihat butiran, anda hanya perlu mengisi butiran penjenayah seperti nama, umur, atau hanya dengan meletakkan kewarganegaraan penjenayah tersebut. Bagi melaporkan pula, anda boleh membuat sedemikian menerusi Urusetia INTERPOL.

Untuk membaca artikel berkenaan skandal 1MDB, klik pada pautan di bawah.

Netizen Angkat Nor Salwani Sebagai Hero Selepas Misi ‘Gila’ Bongkar Salah Laku 1MDB

Goldman Sachs Malaysia Mengaku Bersalah Atas Pertuduhan Kes Rasuah 1MDB